
SAŽETAK 


Monaštvo je sastavni dio mnaogih religija, a posebno je važno u kršćanstvu. 
Kršćansko redovništvo nastaje oko sredine 3. stoljeća u Egiptu. Značajke prvih redovnika su 
manualni rad i stroga pokora. Oko 529. godine Benedikt iz Nursije osniva samostan u 
Montecassinu odakle su se benediktinci proširili čitavom Europom te stigli i na područje 
ranosrednjovjekovne Hrvatske. Benediktin s ko zapadno monaštvo bilo je klica zapadne 
civilizacije i uspostave europske kluture koju danas baštinimo. Vođeni pravilom svoga 
osnivača Benedikta i geslom moli i radi benediktinci su obilježili vjerski, kulturni i društveni 
život, ističući se na području medicine, kulture, znanosti, poljodjelstva, itd. U Hrvatskoj su 
prve samostane uzeli u zaštitu vladari. Knez Trpimir 852. u Rižinicama, gradi prvi 
benediktinski samostan u Hrvatskoj, a kralj Petar Krešimir IV. izdao je povelju slobode Sv. 
Ivanu Evanđelistu u Biogradu pa ženskim cenobijima Sv. Marije u Zadru i Sv. Tome u 
Biogradu. Kralj Zvonimir držao je samostan Sv. Grgura u Vrani i obnovio Krešimirovu 
slobodu Sv. Mariji u Zadru. Od domaćih žarišta benediktinskog života u Dalmaciji isticale su 
se u srednjem vijeku osobito četiri opatije: Sv. Petar u Osoru i Sv. Krševan u Zadru, Sv. 
Stjepan kod Splita i Sv. Marija na Lokrumu. Mađarski pisci utvrđuju kao prvi benediktin s ki 
cenobij na području Panonije opatiju Sv. Martina u Pannonhalmi krajem 10. i početkom 11. 
stoljeća. Smatra se kako je postojalo 69 sigurnih muških benediktinskih samostana u našim 
krajevima i 36 sigurnih ženskih samostana. Najviše ih je iz razdoblja od 9. do 13. stoljeća. 

Ključne riječi: Benediktinci, srednji vijek, Hrvatska, samostani 

1. UVOD 


Red benediktinaca najstariji je crkveni red na prostoru zapadnog kršćanstva. Vrlo su 
značajan red za cjelokupnu povijest Europe. Na prostore današnje Hrvatske benediktinci stižu 
relativno rano te kroz cijelo razdoblje hrvatske ranosrednjovjekovne povijesti imaju vrlo 
snažne odnose sa hrvatskim vladarima. U razdoblju 11. stoljeća izgrađeno je, uz pomoć 
hrvatskih vladara, najviše benediktinskih samostana. 

Temu diplomskog rada „Benediktinci u Hrvatskoj u razdoblju srednjeg vijeka“ izabrao 
sam iz jednostvanog razloga što smatram da kroz čitavo moje dosadašnje školovanje 
benediktincima je od većine ostalih poznatijih kršćanskih redova posvećeno uvjerljivo 
najmanje pozornosti, a isto tako smatram da su upravo benediktinci najvažniji kršćanski 
crkveni red. Ovaj rad započinjem samim počecima redovništva i najznačajnim predstavnicima 
tog primitivnog redovništva. Dalje nastavljam sa prikazom osobe sv. Benedikta, osivača 
benediktinskog reda, te njegovog života i djelovanja. Također vrlo kratko prikazujem 
probleme benediktinaca u novom vijeku te njihovo stanje danas. Nakon tog uvodnog dijela 
slijede poglavlja o benediktincima u Hrvatskoj u srednjem vijeku započevši sa prikazom 
najvažnijih odnosa benediktinaca i hrvatskih vladara. Dovoljno prostora posvetio sam i 
ženskom benediktinskom redu, koji je bio gotovo jednako utjecajan kao i muški red. U 
poglavljima Sjeverna Hrvatska i Južna Hrvatska dajem prikaz svih, prema Ostojiću, sigurnih, 
dvojbenih i vjerojatnih samostana na hrvatskim prostorima. Postoji i poglavlje koje prikazuje 
život unutar jednog benediktinskog samostana, gospodarstvo te trgovinu. Vrlo je značajno 
poglavlje o pismenosti i školama, a ništa manje nije važno niti poglavlje o umjetnosti i 
arhitekturi benediktinaca. Već ovdje u ovom kratkom uvodu može se vidjeti koliki je raspon 
poslova obuhvaćao benediktinski red; današnjem čovjeku nevjerojatno je zamisliti prosječnog 
svećenika koji bi bio zaokupljen ovakvim poslovima kao benediktinci u srednjem vijeku. 

Kao osnovna literatura za pisanje ovog rada poslužio mi je rad splitskog svećenika i 
povjesničara Ivana Ostojića „Benediktinci u Hrvatskoj“ u tri sveska iz 1963., 1964., i 1965. 
godine. Također mi je od važnije literature bila knjiga „Kršćanstvo na hrvatskom prostoru“ 
Franje Šanjeka. 

2. PREDBENEDIKTINSKO MONAŠTVO 


Iako je redovništvo općenita pojava, zajednička mnogim religijama, ipak je ono 
posebna značajka i jedan od bitnih čimbenika u životu Rimske Crkve u prošlosti i u 
sadašnjosti. Kršćansko redovništvo nastaje oko sredine 3. st. u predjelima južno od 
Aleksandrije (Egipat), a razvija se kao anahoretizam (pustinjaštvo) i cenobitizam (život u 
zajednici). Utemeljitelj anahoreta je Pavao iz Tebe (prema Jeronimu), odnosno Antun (231- 
356), dok se osnivačem cenobita smatra Pahomije (286-346). 1 

Askeza se pojavljuje u svim religijama svijeta. Kod Židova su dali konkretne oblike 
nastojanju oko duhovne savršenosti preko uzdržavanja od tjelesnih ugodnosti primjeri Ilije, 
Elizeja i nekih drugih proroka. Iz toga razdoblja najpoznatiji je Ivan Krstitelj. Kršćanstvo je 
upravilo težnju za ćudorednim savršenstvom smjernicama evanđelja, u kojemu se uz 
obvezatno vršenje zapovijedi, predlažu na slobodni prihvat još i savjeti. Kršćani prvih 
stoljeća, koji su htjeli slijediti te evanđeoske savjete, zvali su se asketi. Živjeli su najprije u 
vlastitim kućama, a kasnije u pustinji. Ovaj bijeg u pustinju, naročito Gornjeg Egipta, 
poprimio je veće razmjere polovinom 3. st. a dalo mu je povod progonstvo kršćana pod carem 
Decijem (249.-251.). Kada su progoni završili, većini onih koji su pobjegli, ovaj način života 
se svidio te su ostali u pećinama i pustinjama. Uskoro su im se priključili mnogi kršćani. 
Monaštvo se ubrzo razvilo u novi crkveni stalež te je kao takvo zauzelo istaknuto mjesto u 
povijesti Crkve. 2 

Najkarakterističnijim predstavnikom ovih prvih pustinjaka, anahoreta ili eremita 
smatra se sv. Pavao Tebanski (oko 227.-341.). Prvi za koga se zna da je počeo u zabačenim 
predjelima kraj Crvenog mora oko sebe kupiti učenike i približavati jedne drugima bio je 
Antun Opat (oko 251.-356.). Pravim utemeljiteljem cenobitsokg načina života i tvorcem 
prvog samostana smatra se Pahomije (umro oko 346.). On je opasao zidom više monaških 
koliba u Gornjem Egiptu. Prvi je napisao nekoliko pravila. Bazilije Veliki (329.-379.) je sa 
svoje dvije regule ublažio strogost, ali usavršio organizaciju. Prvi je smjestio monahe pod 
zajednički krov, odredio im zajednički rad te ih obavezao na zajedničke vježbe. Odlučio je 


1 Franjo Šanjek, Kršćanstvo na hrvatskom prostoru, Kršćanska Sadašnjost, Zagreb, 1991., str. 34. 

2 Ivan Ostojić, Benediktinci u Hrvatskoj, sv. I., Benediktinski prioratTkon, Split, 1965., str. 9. 

monahe izvesti iz pustinje natrag među svijet, ali tako da se oni ne utope u svijetu. Zato je od 
njih tražio da budu obrazovani i odredio da se manastiri grade nadomak naselja. 3 

Dvije značajke dominiraju u školama svih pustinjačkih učitelja: manualni rad i stroga 
pokora. Ovaj je pokret tako hitro napredovao, da je već četvrto stoljeće razdoblje najvišega 
uspona ovog primitivnog redovništva. 4 

Zadatak redovništva sastoji se u tome da onu odmaknutost od svijeta koja je potrebna 
svemu što je kršćansko predstavlja i predočuje svojim životom kao uzor. 5 



Slika 1. Sveti Antun Pustinjak 


3 I. Ostojić, Benediktinci u Hrvatskoj, sv. I., str. 33. 

4 Isto, str. 33. 

5 August Franzen, Pregled povijesti crkve, Kršćanska sadašnjost, Zagreb 2004., str. 86. 


8 




3. POČECI BENEDIKTINSKOG REDA 


Benediktinsko zapadno monaštvo bilo je klica zapadne civilizacije i uspostave 
europske kluture koju danas baštinimo. Vođeni pravilom svoga osnivača svetoga Benedikta i 
geslom moli i radi benediktinci su obilježili vjerski, kulturni i društveni život, ističući se na 
području medicine, kulture, znanosti, poljodjelstva, itd. 6 

Dva su glavna razloga posvudašnjoj pobjedi benediktinskoga reda. Prvi se nalazi u 
prednostima regule, koja je jasnoćom i umjerenošću nadvisivala sva dotadašnja redovnička 
pravila te je pokazala u sebi najviše praktičnoga takta i gipkosti za prilagođavanje prilikama 
vremena i okoline. Drugi pak razlog benediktin s ke pobjede bio je u tome, što su i rimska 
kurija, i crkveni sabori, i državne vlasti htjele i pozitivno radile, da se benediktinska regula 
kao specifično rimska svuda uvede. 7 


3.1. Grgur Veliki 

Presudnu etapu u povijesti benediktinskoga reda obilježio je papa Grgur Veliki, kada 
je 596. godine otpremio iz Rima u Englesku četrdesetak monaha na čelu sa sv. Augustinom. 
Benediktinci su na taj način postali misionari. Grgur Veliki (540.-604.) upoznao je kršćanski 
svijet sa sv. Benediktom. Najviše je pridonio, da je svijet upoznao djelo sv. Benedikta time, 
što je njegove monahe izveo iz Italije, proširio ih po dalekim krajevima te pripravio put, da 
regula sv. Benedikta postane općom monaškom normom na Zapadu. Nadalje je doradio 
liturgijske melodije i ustalio službeni koral rimske crkve. Zbog svega toga prozvan je 
suosnivačem benediktinskog reda. 8 Izvor za poznavanje Benediktova života pruža nam sveti 
Grgur Veliki u drugoj knjizi svojih ,,Dijaloga“ napisanih između 593. i 594. godine. To je bilo 
vrijeme pedesetak godina nakon Benediktove smrti. Benediktov život opisan je u okviru 
klasične monaške hagiografije. Ključ za razumijevanje čudesnih opisa jest tipološka metoda 
kojom na osnovi pojedinoga biblijskog lika i čudesna događaja iz njegova života pisac 
izgrađuje svečev duhovni lik. Kako bi posvjedočio istinitost opisanoga, sv. papa Grgur poziva 
se na četvoricu autentičnih svjedoka, Benediktovih učenika. To su Konstantin i Simplicije, 
montecassinski opati te Valentinian, lateranski opat i Honorat, opat iz Subiaca. Drugi izvor za 

6 Liljana (ur.) Jurinović, Benediktinci i stvaranje europske kulture - Našim rukama ali tvojom snagom, Verbum, 
Split, 2008., str. 1. 

7 I. Ostojić, Benediktinci u Hrvatskoj, sv. I., str. 39. 

8 Isto, str. 38. 

poznavanje sv. Benedikta je njegovo ,,Pravilo“ koje je postalo izvor i nadahnuće za monaštvo 
u prvome tisućljeću, a većina monaha slijedi njegovo Pravilo i kasnije. 9 


3.2. Sveti Benedikt do dolaska u Montecassino 

Benedikt je rođen u plemićkoj obitelji nursijskih patricija 480. godine. Iako se godina 
rođenja ne može sa sigurnošću odrediti, sigurno je kako je rođen na zalazu Rimskoga Carstva, 
što će utjecati na slijed događanja i Benediktove životne odluke. O Benediktovoj obitelji ne 
zna se mnogo. Smatra se kako je pripadao povlaštenoj, senatorskoj obitelji. Osim Benedikta, 
njegovi su roditelji imali i kćerku Skolastiku koja je, po predaji, od djetinjstva bila određena 
za posvećeno djevičanstvo. Vjerojatno je već vrlo rano Benedikt čuo za monaški život budući 
da je nedaleko od Nursije živio monah Spes, utemeljitelj nekoliko samostana. Mladi je 
Benedikt poslan u Rim na studije. Spomen na njegove studentske dane još i danas čuva mala 
kapelica s. Benedetto in Priscinula. Rim Benediktovih studentskih dana više nije bio središte 
Carstva, jer je već tri puta bio opustošen te je spao sa 800 000 na samo 30 000 stanovnika. U 
to su se vrijeme još osjećale posljedice Alarikova osvajanja 410. godine. Benedikt je bio 
razočaran tadašnjim stanjem u Rimu i potištenošću koja je bila na svim razinama društva te 
napušta studij i povlači se zajedno sa svojom dadiljom u osamljeno mjesto Enfide. U to je 
vrijeme Benedikt vjerojatno imao 17 godina. Crkvene su prilike bile složene i žalosne. Godine 
498. Crkva je bila toliko razjedinjena da su istodobno postojala dvojica papa kao posljedica 
stranačkih politika i razjedinjenošću unutar rimske crkvene zajednice. Pred svime se Benedikt 
povukao u Enfide odakle će načiniti presudan korak dalje, napustivši svoju dadilju i svaku 
vezu s poznatim svijetom. Povukao se u brdovit kraj Subiaka, oko osam kilometara od 
Enfidea. Tu će, pod vodstvom monaha Romana, započeti eremitski život skriven u jednoj 
pećini. Roman je Benedikta odjenuo u monašku tuniku i povremeno mu donosio hranu i tako 
na neki način označio početak Benediktova monaškog života. Benedikt je tu ostao skriven 
oko tri godine u potpunoj samoći. Osim druženja s Bogom u tome razdoblju upadao je i u 
napasti. Tako Monah Dorotej kaže: „Kada je jednom potaknut sjećanjem na Rim, bio pritisnut 
tjelesnom strašću, gol se bacio u trnje i koprive da ugasi neuredan plamen tijela.“. O 
njegovom osamljeničkom životu govori i zgoda o susretu sa jednim svećenikom kojega je 
susreo na sam Uskrs te Benedikt tek tada saznaje da je toga dana bio Uskrs. Njegovu su 
prisutnost zapazili okolni pastiri koji su se rado s njim zadržavali i dijelili s njim svoje 

9 Monah Dorotej, Povijest monaštva, Verbum, Split, 2006, str. 227. 

poteškoće. Na taj se način glas o njemu sve više pronosio. U dvadesetak kilometara 
udaljenom mjestu Vicovaro dogodila se smrt tamošnjeg opata pa su tamošnji monasi zamolili 
mladog Benedikta da ga naslijedi. Benedikt je na to pristao, iako je mlak monaški život te 
zajednice bio u suprotnosti s njegovom ozbiljnom zahtijevnošću. S vremenom se monasi 
samostana u Vicovaru počinju neslagati s odredbama novoga opata te su ga se htjeli riješiti 
odlučivši otrovati ga čašom otrovana vina. Benedikt je otkrio njihove planove i odlučio se 
vratiti samotnjačkom životu. Nakon njegova povratka u Subiak, oko njega su se počeli 
okupljati učenici koji su ga željeli slijediti u monaškom životu. Tako je nastalo više malih 
zajednica od oko dvanaest monaha kojima je Benedikt na čelo postavljao opata. S vremenom 
je nastalo dvanaest takvih zajdenica. Ostaje zagonetka kako je Benedikt u to vrijeme 
organizirao te male samostane. Plodan duhovni život benediktovih zajednica u Subiaku 
privlačio je brojne hodočasnike što je izazvalo zavist svećenika Florencija koji je pokušao 
ukloniti Benedikta poslavši mu prvo otrovan kruh, a kasnije i razgolićene djevojke kako bi 
pobunio Benediktove monahe. Benedikt je svemu tome odolio te je sa skupinom učenika 
potražio novo, mirnije mjesto. 10 



Slika 2. Sveti Benedikt 


10 Dorotej, Povijest monaštva, str. 227.- 230. 

3.3. Život sv. Benedikta u Montecassinu 


Novo je odredište bilo Montecassino, gdje su se Benedikt i njegovi učenici nastanili 
oko 529. godine. Na tome je brdu u to vrijeme još štovan poganski kult Venere, Apolona i 
Jupitera. Nakon što su monasi uništili poganska kultna mjesta, na mjestu Apolonova hrama 
sagradili su crkvu sv. Martina. Na mjestu žrtvenika sagradili su crkvu sv. Ivana Krstitelja. 
Sveti papa Grgur opisuje brojne poteškoće na koje su nailazili Benedikt i njegovi monasi u 
izgradnji samostana i zajednice. Do danas su sačuvani samo pojedini ostaci prvotnog 
samostana iz vremena sv. Benedikta. Na temelju Benediktova Pravila može se barem 
djelomično predočiti kako je izgledao prvotni samostan jer u Pravilu spominje raspodjelu i 
namjenu pojedinih zdanja. Tako spominje crkvu, kuhinju, blagovaonu, ostavu, vrt, mlin, 
knjižnicu, radionice i druge prostorije. 11 



Slika 3. Sveti Benedikt i čaša s otrovom 


11 Dorotej, Povijest monaštva, str. 230., 231. 

4. BENEDIKTINSKI RED NAKON SREDNJEG VIJEKA 


4.1. Benediktinci u novom vijeku 

Od 13. st. nadalje, broj se benediktin s kih obitelji umanjivao tako, da je od desetaka 
tisuća starih samostana samo oko tisuću i petsto opatija preživjelo srednji vijek. U novom 
vijeku napadale su benediktince tako teške i mnogobrojne nedaće, da su na koncu bili gotovo 
izbrisani s lica zemlje. Kao neprilike spominju se: protestantska reformacija sa vjerskim 
ratovima, jansenizam, jozefmizam i francuska revolucija. Posljedica je svega ovoga bila da je 
Napoleona preživjelo vrlo malo opatija. Napokon, u prvoj polovini 19. st. i te ostatke ostataka 
napale su velike sekularizacije, zaplijene posjeda i teški uvjeti u gotovo svim zemljama 
Europe, tako daje u nekih 30-ak samostana bilo manje od petsto monaha. 12 


4.2. Utjecaj protestantizma i prosvjetiteljstva na benediktinski red 

Reformacija je u 16. stoljeću oslabila organsko jedinstvo Crkve u Europi. Luther je 
zanijekao božanski temelj papinskog primata, crkvenu predaju, djelotvornost sakramenata, 
itd. Iz toga je porizišao mentalitet duboko obilježen subjektivizmom i individualizmom - 
danas jako raširen i među katolicima - koji je pridonio sve većem odvajanju vjere od djela. 
Sve je to pridonijelo razvitku modernoga kapitalizma. Model kalvinističkog društva pripravio 
je teren francuskom prosvjetiteljstvu 18. stoljeća i značajno utjecao na različite avangardne 
struje posljednjih stoljeća. 13 Reformacija 16. stoljeća nije samo iz temelja potresla 
redovništvo, ona je i umanjila njegov ugled na najosjetljiviji način. Kao i mnogi drugi 
reformatori, Luther je i sam bio redovnik, a prekinuvši s prošlošću, nagovijesto je redovništvu 
borbu bez poštede i milosti. 14 Različiti su razlozi pridonijeli odvajanju vjere od djela. Već je u 
srednjem vijeku prosperitet samostana izazivao pohlepu vlasti, kraljeva kao i plemstva. 
Zapljene i otimačine umjetničkih djela bile su česte u cijeloj Europi. Posebno je doba 
reformacije bilo obilježeno napadima na samostane. U Njemačkoj su samostani desetkovani, 
u skandinavskim zemljama su praktički nestali, a u Francuskoj su im ratovi među kršćanima 


12 I. Ostojić, Benediktinci u Hrvatskoj, sv. I., str. 44., 45. 

13 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 36. 
14 A. Franzen, Pregled povijesti crkve, str. 83. 

nanijeli veliku štetu. U Engleskoj su naredbom Henrika VIII. od 1534. nadalje zatvoreni 
brojni samostani koji nisu pristali na odvajanje od Rima. 

Voltaire je tvrdio da je redovnički život (sa zavjetima čistoće, siromaštva i 
poslušnosti) protivan ljudskoj naravi. Stav prosvjetiteljstva obilježen je sve većim 
neprijateljstvom prema Crkvi i redovništvu, što je na kraju dovelo do toga da su mnogi 
samostani ukinuti po naredbama „rasvijetljenih vladara“ 18. stoljeća (posebno Marije Terezije 
i Josipa II.), u razaranjima i krvoprolićima Francuske revolucije ili ukinućima samostana u 
liberalnim državama (u 19. st.). Među mnogim primjerima, izdvajaju se dva: U Francuskoj je 
opatija Cluny 1790. godine proglašena „javnim kamenolomom“ i danas je ostao samo 
neznatni dio njezine veličanstvene crkve. U Italiji je 1861. godine izgradnja željezničke pruge 
Milano-Genova sravnila sa zemljom Bramanteov klaustar milanske opatije Chiaravalle. 15 


4.3. Benediktinci danas 

U drugoj četvrtini 19. st. počeli su ponovno uzdizanje, najprije u Bavarskoj i 
Francuskoj, onda po Pruskoj i dalje po Europi. 16 Danas je benediktinski red podijeljen u 
šesnaest kongregacija. Svaka vrši regulu prema svojim deklaracijama, konstitucijama i 
statutima. Svaka ima na čelu opata prezesa, nadopata ili generalnog opata, a konfederacija 
svih kongregacija (od 1893. godine) opata primasa, kojeg biraju svi opati reda na dvanaest 
godina. Benediktinaca je sveukupno 1963. godine bilo 12 131 u oko dvijesto samostana. 
Kratica za oznaku članova svih ovih kongregacija je: O.S.B., dok grb, nosi na sebi dvostruki 
križ zasađen navrh troglavog brda i na plavom polju preko križa ispisanu riječ: PAX (Mir). 
Ispod grba često se čita program sv. Benedikta: Ut in omnibus glorificetur Deus (Neka je u 
svemu slava Bogu)! ili isto skraćeno: U.I.O.G.D. 11 

Danas u Hrvatskoj postoji ukupno devet benediktinskih samostana: osam ženskih i 
jedan muški. Ženski benediktinski samostani su ovi: na otoku Cresu, Hvaru, Krku, Pagu, 
Rabu, u gradu Šibeniku, Trogiru i Zadru. Jedini muški benediktinski samostan nalazi se na 
brdu Ćokovac pored Tkona na otoku Pašmanu, sučelice Biogradu. 18 


15 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 37. 
16 I. Ostojić, Benediktinci u Hrvatskoj, sv. I., str. 46. 

17 lsto, str. 46. 

18 http://www.croatianhistory.net/etf/benedikt.html 


14 



5. BENEDIKTINCI NA PROSTORU SREDNJOVJEKOVNE HRVATSKE 


5.1. Redovništvo u Hrvatskoj 

U hrvatskom ranosrednjovjekovlju dominira redovništvo kao ideja povlačenja i bijega 
u samoću, koje ujedinjuje općenito prihvaćeno Pravilo sv. Benedikta. Sv. Jeronim je 
najslavnije redovničko ime iz naših krajeva. Njemu dugujemo i prve vijesti o cenobijima uz 
našu obalu i na kamenititm dalmatinskim otocima. 19 Jeronim je rođen oko 347. u Stridonu 
(Dalmacija). Došao je već zarana u Rim i ondje stekao odlično obrazovanje. Na jednom 
putovanju u Galiju upozna se s jednom redovničkom naseobinom pa je odlučio i sam živjeti 
redovničkim životom. 20 

U Dalmaciji, Bosni i sjeveriostočnim dijelovima Hrvatske nalazimo tragove 
redovnicima sv. Bazilija: Sv. Juraj u Kostelcu kraj Senja, Vrbas na istoimenoj rijeci u Bosni, 
Čerić kod Osijeka i samostan sv. Demetrija na Savi, dok se u zadarskim crkvama sv. 
Anastazije i sv. Platona liturgija obavlja na istočnom obredu i grčkim jezikom. 21 

Najstariji monasi iz naših krajeva, koji su nam poznati po imenu, bila su dva 
Rabljanina: Marin, čije ime nosi današnja republika San Marino te Leon. Oni su krajem 3. i 
početkom 4. st. provodili pustinjački život u brdima nedaleko grada talijanskog Riminija. 22 


5.2. Pokrštavanje Hrvata 

Prvi od Hrvata i Slavena bili su pokršteni, najvjerojatnije, odmah po doseljenju, 
početkom 7. stoljeća, ali je intenzivnije pokrštavanje počelo tek u 9. stoljeću. Tada su, 
ponajprije preko gradova bizantske Dalmacije, na hrvatski prostor stizali misionari i iz 
Bizanta i iz Italije i iz Franačke. Pokrštavanje nije bilo nikakav planomjerni vjetar koji vitla 
nad maglovitim ljudskim prostorima, nego je to bio vrlo složeni društveni pokret, revolucija 
koja je uključivala raznovrsna i proturječna kretanja, prolazila kroz relativna zatišja i uspone, 
uzrokovala socijalno-psihološke promjene. Pritom je pokrštavanje iz različitih sredina 


19 F. Šanjek, Kršćanstvo na hrvatskom prostoru, str. 34. 

20 A. Franzen, Pregled povijesti crkve, str. 80. 

21 F. Šanjek, Kršćanstvo na hrvatskom prostoru, str. 34. 

22 I . Ostojić, Benediktinci u Hrvatskoj, sv. I., str. 6. 


15 



stvaralo osebujno stanje: učenici solunske braće Ćirila i Metoda donijeli su u hrvatsku obred 
na slavenskom jeziku i slavensko pismo, koje se u Hrvatskoj kasnije razvilo u karakterističnu 
uglatu glagoljicu, a istodobno se širi i latinski jezik i liturgija. Pokrštavanje je značilo prelazak 
iz gentilne u univerzalnu religiju. Drugim riječima: ono je omogućavalo Hrvatima ulazak u 
europski civilizacijski krug. Prihvaćanje kršćanstva bilo je preduvjet bilo kakva drugoga 
kontakta hrvatskoga društva s kršćanskim sredinama, odnosno preduvjet bilo kakva napretka; 
nije postojala nikakva alternativa pravu, pismenosti, kulturi, zajedničkom jeziku itd. osim 
onoga što je stizalo preko kršćanstva. 23 


5.3. Najstariji podaci o samostanima u Hrvatskoj 

Obavijesti o najstarijim samostanskim zajednicama na istočnom Jadranu u 9. st. nisu 
tako iscrpne da bismo mogli podrobnije poznavati njihov postanak i razvoj, ali se ipak čini da 
im prve poticaje valja tražiti u franačko-akvilejskom krugu. Da je između najstarijeg 
samostana i crkve što su otkriveni u Rižinicama povrh Solina i franačkog područja postojala 
neka veza, može se samo naslućivati oslanjajući se na nekoliko uzajamno neovisnih činjenica. 
U ispravi iz godine 852. sam knez Trpimir ističe daje „sagradio samostan i u njemu smjestio 
zbor braće“. U Rižinicama je otkopan ulomak oltarne pregrade s imenom kneza Trpimira, pa 
je najvjerojatnije upravo tu bio samostan, spomenut u ispravi iz 852. god. I napokon, na 
Trpimirovu je dvoru prije te godine boravio benediktinac Gottschalk iz Orbaisa, a na margini 
je Čedadskog evanđelistara zabilježeno i ime kneza Trpimira. 24 

Podaci o samostanima s kraja 9. i početka 10. st. već mnogo jasnije upućuju na 
akvilejsko ishodište. Na natpisu kneza Branimira iz Nina spominje se opat Teodebert, a 
zadarski prior Andrija u oporuci iz 918. ostavlja neka dobra crkvi sv. Krševana i opatu 
Odolbertu. Germanska imena tih opata upućuju na franačko podrijetlo njihovih samostana. Te 
najstarije redovničke zajednice još se ne nazivaju benediktinskima, premda su se temeljile na 
pravilima sv. Benedikta. Prva zajednica koja je bila izravno vezana uz benediktinsku Maticu u 
Monte Cassinu bio je obnovljeni samostan sv. Krševana u Zadru godine 986. Franačko- 
akvilejsko djelovanje na istočnojadransko redovništvo 9. st. zamjenjuje od kraja 10. st. 
benediktinski utjecaj s apeninskog poluotoka i Monte Cassina. Uli. stoljeću stvara se mreža 


23 lvo Goldstein, Hrvatska povijest, 21. knjiga, Biblioteka Jutarnjeg lista, Zagreb 2008., str. 96., 97. 

24 Neven Budak-Tomislav Raukar, Hrvatska povijest srednjeg vijeka, Školska knjiga, Zagreb, 2006., str. 74. 

benediktinskih samostana na istočnom Jadranu. Najistaknutije od njih utemeljuju uglednici iz 
dalmatinskih gradova (Madijevka Cika i samostan sv. Marije u Zadru, Splićanin Petar Crni i 
samostan sv. Petra u Selu) ili sam kralj (Petar Krešimir IV. i biogradski samostani sv. Ivana i 
sv. Tome), ah je dio samostana održavao izravne veze s benediktin s kim samostanima na 
zapadnoj obali Jadrana. Jednim od uporišta bila je opatija sv. Marije na Tremitima. Jedan 
došljak iz te opatije utemeljio je 1023. samostan sv. Marije na Lokrumu ispred Dubrovnika. 
Istom je samostanu godine 1050. utemeljitelj predao crkvu sv. Silvestra na otoku Biševu. 
Jadranski je prostor tako u 11. stoljeću bio isprepleten i djelovanjem benediktinskih 
samostana, na koje je zračila matica iz Monte Cassina. Benediktin s ki samostani na istočnom 
Jadranu postali su glavnim uporištem duhovnog stvaralaštva. Ono se najljepše iskazivalo u 
razvoju latinskog pisma. 25 

Ostojić je utvrdio 69 sigurnih muških benediktinskih samostana u našim stranama 
(Hrvatska, Boka kotorska, Srijem) i 36 sigurnih ženskih samostana. Daleko najviše ih je iz 
razdoblja od 9. do 13. st. stoljeća. Dakle ukupno imamo kroz povijest sigurno 105 
bendiktinskih samostana. Stvarni broj je vrlo vjerojatno znatno veći. Nekada je kod nas bilo 
oko tri puta više muških samostana od ženskih, danas je obrnuto. Neki od najstarijih 
benediktin s kih samostana u Hrvatskoj osnovani su u ovim mjestima: Karin, 850., Biševo, 
otočić pored otoka Visa, 850., Rižinice (pored Splita), 852., Zadar, Sv. Krševan, 908., Nin, 
Sv. Ambrozije, 941., Nin, Sv. Marija, 948., Ugljan (na istoimenom otoku pored Zadra), 988. 26 


5.4. Poznatiji monasi na prostoru Hrvatske iz ranog srednjeg vijeka 

Jedan od poznatijih monaha bio je Romuald, utemeljitelj kamaldoljana i vrlo istaknut 
reformator benediktinskog monaštva. Krajem 10. st. ili početkom 11. st. boravio je u Istri i 
podizao samostane. Njegova je uspomena i danas živa na Limskom kanalu gdje pokazuju 
špiju u kojoj je živio. Poznat je bio i Gaudencije, Romualdov učenik i osorski biskup, a u 
mladosti je živio kao pustinjak na brdu Osoršćici. Iz toga vremena je i sv. Ivan Povaljski, 
prozvan po mjestu Povija na Braču gdje se nalazio benediktinski samostan. Poznati pustinjak 
bio je i sv. Martin Podsusedski, nazvan propovjednik mira. Među poznatije stare biskupe 
benediktince ubrajaju se Lovro Dalmatinac, Ivan Trogirski, Duh Zagrebački i Grgur Ninski. 
Lovro Dalmatinac i Ivan Trogirski došli su iz osorskog samostana a taj je samostan bio 

25 N. Budak-T. Raukar, Hrvatska povijest srednjeg vijeka, str. 75. 

26 http://www.croatianhistory.net/etf/benedikt.html 

rasadnik svetih i slavnih muževa, kako stoji u Kamaldoljskim analima. Lovro je bio 
nadbiskup u Splitu (1060.-1099.), vođa crkvene reforme i glavni savjetnik hrvatskih kraljeva 
Petra Krešimira IV, Zvonimira i Stjepana II. Ivan je biskupovao u Trogiru, bio je crkveni 
reformator, a trogirska ga je crkva proglasila svecem i uzela za svog zaštitnika. Duh je bio 
prvi zagrebački biskup, vjerojatno benediktinac, jer je iz neke benediktinske opatije donio u 
Zagreb ritualne knjige. Grgur Ninski je navodno živio i umro u nekom samostanu blizu 
Šibenika. Benediktinski monah i splitski nadbiskup Rajnerije (1175. - 1180.) je u sporu oko 
crkvenih posjeda u Poljicima bio kamenovan, a splitska ga crkva štuje kao sveca. 27 


5.5. Redovništvo u doba hrvatskih vladara 

Općenito se drži, da su veze Hrvata s Rimom počele godine 641. ili 642. U tom prvom 
dodiru igrao je glavnu ulogu opat Martin. On je vjerojatno pripadao benediktinskoj reguli 
kojoj su sigurno pripadali i drugi papinski legati poslani hrvatskim vladarima. Sve tamo do 
Majnarda i, vjerojatno, Teuzona u doba kralja Krešimira te Gerarda i Gebizona u vrijeme 
kralja Zvonimira. Benediktinci su i inače utvrđivali veze Hrvata s Rimom. Početkom 9. st. 
cijela je Hrvatska potpala pod franačko vrhovni š tvo. Radi toga su preko patrijaršije u Akvileji 
počeli dolaziti iz Franačke redovnici, svećenici i biskupi. Franački su monasi vjerojatno i 
organizirali prve zapadnjačke samostane u Hrvatskoj. To nam donekle potvrđuju germanska 
imena najstarijih poznatih opata u Dalmaciji. Po uzoru na ostalu kršćansku europu, koja je 
bila puna benediktinaca, i hrvatski su vladari, počevši od kneza Mislava, u prvoj polovini 9. 
st., pa sve do kralja Stjepana II. krajem 11. st., ili osnivali nove ili bogato obdarivab već 
postojeće zadužbine. Tako su neki sagradili samostan, jer nisu imali potomstva, pa su na taj 
način htjeli svojim štićenicima učiniti siromahe i bolesnike, uz obavezu da ih se monasi 
sjećaju kao dobročinitelje. Drugi su darivali samostan iz zahvalnosti, što im je pomogao u 
nevolji. Treći su poslije burna života podigli zadužbinu, da u njoj tiho i dobrovoljno provedu 
ostatak života. Neki su to činili iz obiteljskog ponosa jer bi im se u suprotnom bilo zamjerilo. 
U samostanima su utemeljitelji spremali sebi i obitelji počivalište poslije smrti. 

Od čitavoga samostanskog života u Hrvatskoj u 9. st., osim konstatacije da je knez 
Trpimir sagradio jedan samostan, poznato nam je samo ime ninskog opata Teodoberta u doba 
kneza Branimira i ime samostanskoga predstojnika Žitalja iz pratnje kneza Mutimira. Puno 


27 I . Ostojić, Benediktinci u Hrvatskoj, sv. I., str. 141. - 146. 

obilatiji podatak ne pruža nam ni 10. stoljeće. Na početku saznajemo za opata Odolberta u 
Zadru i za monahe glagoljaše u Hrvatskoj. Sredinom 10. st. kralj Krešimir II. obdario je 
samostan Sv. Krševana u Zadru. 

U drugoj polovici 11. stoljeća nastaju, što znamo, svi naši kraljevski samostani, a i 
nekoliko zadužbina hrvatskih odličnika. U istom vremenskom odsjeku podižu i neki naši 
gradovi vlastite samostane. Uza svu škrtost vrela, posjedujemo dokaze, da su se koncem 11. 
stoljeća benediktinci i benediktinke nalazili na četrdesetak mjesta po raznim našim krajevima, 
i da su u barem trinaest mjesta došli kroz drugu polovicu, najviše šezdestih godina, istoga 
stoljeća. Ovdje moramo posebno istaknuti kamaldoljski ogranak, koji je tokom 11. i 12. 
stoljeća bio jedan od najutjecajnijih čimbenika u razvoju crkvenoga, i s njim dosta tijesno 
povezanoga, društvenoga života u Hrvatskoj i Dalmaciji. Iz toga vremena, pored kraljeva, 
ostali su nam kao najpoznatije i na kraljevskim dvorovima najutjecajnije ličnosti upravo 
nekoliko biskupa kamaldoljana (Gaudencije Osorski, Lovre Splitski, Ivan Trogirski, Rajnerije 
Splitski...). 28 

U razdoblju od Zvonimirove smrti do Kolomanova dolaska na hrvatsko prijestolje 
Hrvatsku su razdirale oštre građanske borbe i ratovi. I najjače opatije trpjele su tada veliku 
bijedu. U tom općem metežu mnogi su samostani zauvijek propali. Među ovima ponajviše 
zadužbine hrvatskih vladara, jer su ih ratujuće stranke smatrale državnim ustanovama. 
Nadošli mađarski kraljevi nisu imali interesa obnavljati samostane. Ipak, nekol ik o su ih 
sagradili u Panonskoj Hrvatskoj, ah ponajviše kako bi preko njih učvrstili svoj položaj u 
novostečenoj zemlji. Benediktinci su od svih hrvatskih kraljevskih samostana uspjeli zadržati 
u svojim rukama jedino Krešimirovu zadužbinu, rogovsku opatiju u Biogradu na Moru, koja 
je uskoro prenesena na Pašman. U 12. stoljeću postoji u Hrvatskoj sedamdesetak samostana 
od koji su dvije trećine u Dalmaciji. Slijedeće, 13. st. u znaku je općeg zatoja i postepenog 
opadanja. Monasi su poklonima, vlastitim radom i umjerenim trošenjem prihoda osigurah 
samostane, pa nisu više onako intenzivno vršili pravilo rada. Osim toga, benediktince 13. st. 
zatekao je nastup prosjačkih redova u nazadovanju. Ovi su redovi lišili stare opatije najboljeg 
pomlatka, jer su se novim nastupom, aktivnijim životom, strožim siromaštvom i 
demokratskijim konstitucijama znali približiti prostom puku. I kod nas su iz benediktinskih 
opatija pojedini monasi ih čitavi ženski samostani prelazili u prosjačke redove, nerijetko su 
također opoustjele kuće benediktinaca bile predane franjevcima. Krajem 14. i u 15. st. bilo je 


28 1. Ostojić, Benediktinci u Hrvatskoj, sv. I, str. 82. - 85. 

pokušaja da se produži život starim samostanima time, što je crkvena vlast naređivala jednom 
ili drugom, dominikancu ili franjevcu da preuzme benediktinsku opatiju. 29 

Redovnici i redovnice sv. Benedikta vrlo su aktivni i u političkom životu Hrvatske. 
Trogirski biskup Ivan Ursini (1062.-1111.) savjetnik je Petra Krešimira IV. i Dmitra 
Zvonimira. Splitski nadbiskup Lovro (1059.-1099.) Zvonimirov je „duhovni otac“, prijatelj i 
savjetnik u provedbi grgurovske reforme u Hrvatskoj. Madijevka Čika, opatica Sv. Marije u 
Zadru, posjećuje svog polubrata Petra Krešimira IV (Šibenik, 1066.) i kralja Dmitra 
Zvonimira (Knin, 1087.). Iz arhivske građe vidi se da su i cisterciti imah istaknutu ulogu u 
crkveno-političkom životu Hrvatske. 30 


5.6. Trpimir, darovnica i Gottschalk 

U stvaranju prvotne državne organizacije, uspostavljene upravo u njegovo vrijeme, 
Trpimir se oslanjao na pomoć Crkve, najorganiziranije institucije na hrvatsko-dalmatinskom 
prostoru. U podnožju svoje kliške utvrde podigao je benediktinski samostan u Rižinicama, 
možda prvi u Hrvatskoj, iskoristivši u tu svrhu napuštenu antičku vilu. Istovremeno je 
uspostavio, odnosno nastavio prisne odnose sa splitskim nadbiskupom, kojemu je, kao 
protuuslugu za pruženu financijsku pomoć pri izgradnji rižiničkog samostana, prepustio dio 
desetinskih prihoda s kliškog imanja i potvrdio ranije stečene posjede na hrvatskom teritoriju. 

Iz isprave se vidi da je hrvatski knez još uvijek priznavao franačko vrhovništvo, makar 
i formalno. Odnos dviju vlasti vidi se i na primjeru benediktinskog redovnika i otpadnika 
Gottschalka, tvorca učenja o predestinaciji, zbog čega je bio izložen progonima Crkve, pa 
napokon i svjetovnih vladara. Tražeći spas, Gottschalk je stigao na Trpimirov dvor kao 
posljednje sigurno utočište. O svom boravku ostavio je nekoliko dragocjenih zapisa. Među 
ostalim zabilježeno je da su Hrvati Trpimira oslovljavali prema bizantskom običaju kao 
,,vladanje“ (regnum), personifikaciju vlasti. 

Pojava Gottschalka na hrvatskom dvoru u vrijeme kada ga je progonio gotovo čitav 
Zapad, jasan je pokazatelj stupnja Trpimirove političke samostalnosti. Među Gottschalkovim 
se zapisima sačuvao i jedan o ratu Trpimira s narodom Grka, iz kojega je knez izašao kao 
pobjednik. Da li je pod Grcima Gottschalk podrazumijevao Dalmatince, podanike grčkog 

29 1. Ostojić, Benediktinci u Hrvatskoj, sv. I, str. 85. - 87. 

30 F. Šanjek, Kršćanstvo na hrvatskom prostoru, str. 43. 

cara, ili se radilo o nekoj bizantskoj ekspediciji? Zapis o tome ne govori. 31 Kako su Mlečani 
bili formalni podanici grčkog cara, to je benediktinac Gottschalk, koji taj događaj opisuje i 
njih mogao nazvati „narodom Grka“. Da se radilo o Grcima, Gottschalk je mogao ustanoviti 
na temelju vlastitog uvida ili obavijesti dobivene od Hrvata. 32 

Knez Trpimir 852. u Rižinicama, između Klisa i Solina, gradi prvi benediktinski 
samostan u Hrvatskoj, a svoj čin opravdava u najstarijoj hrvatakoj vladarskoj povelji: „Božjim 
nadahnućem potaknut, ne znajući kada će osvanuti sudnji dan i (moj) posljednji čas i veoma 
zabrinut za spas svoje duše, posavjetovavši se prethodno sa svojim županima, sagradio sam 
pomoću Božjom (ovaj) samostan i u nj doveo zbor braće (tj. montecassinskih benediktinac a) 
da me njihove revne molitve oproste od grijeha pred Bogom.“ 33 

Trpimirova darovnica, prva s hrvatskog područja sačuvana isprava, izazvala je brojne 
diskusije u historiografiji. Osporavala se njezina autentičnost, pojedini dijelovi sadržaja ili pak 
datiranje. Najnovije jezične i sadržajne analize pokazale su daje srž isprave vjerodostojna, no 
da je s vremenom ponešto dodano. Pitanje točnog datiranja isprave još je sporno, ah se 
uvriježilo njen nastanak stavljati u 852. godinu. 

Kameni ulomak s imenom kneza Trpimira otkopan je 1891. u Rižinicama ispod Klisa. 
Riječ je o ulomku oltarne pregrade na kojem se spominje Trpimir i njegova kneževska 
vladarska titula: PRO DUGE TREPIM(ero) - za kneza Trpimira. To je do danas najstariji 
natpis na kamenu sa spomenom imena i titule nekog hrvatskog vladara. Čuva su u muzeju 
hrvatskih arheoloških spomenika u Splitu. 34 

Gottschalk će u svoje djelo Responsa de diversis (Odgovori na različita pitanja) unijeti 
i jednu zanimljivost iz hrvatske nacionalne povijesti. Znajući da životinje posjeduju istančan 
predosjećaj neposrednih zbivanja, saksonski teolog predlaže Trpimiru da pred bitku s 
Bugarima pomno prouči raspoloženje konja. Ako su pred bitku raspoloženi i bezbrižno 
poskakuju, onda hrvatski vladar može sa sigurnošću očekivati pobjedu, što se, prema 
Gottschalku, doista i dogodilo. 35 


31 Neven Budak, Prva stoljeća hrvatske, Hrvatska sveučilišna naklada, Zagreb, 1994. str. 20.,21. 

32 Isto, str. 72., 73. 

33 F. Šanjek, Kršćanstvo na hrvatskom prostoru, str. 35. 

34 1. Goldstein, Hrvatska povijest, 21. knjiga, str. 98. 

35 F. Šanjek, Kršćanstvo na hrvatskom prostoru, str. 34., 35. 

5.7. Knez Branimir 


Razdoblje Branimirove vladavine pravi je vrhunac ranosrednjovjekovne Hrvatske: 
Podižu se i samostani u koje stižu benediktinci, a oblasni gospodari grade utvrde na strateški 
važnim mjestima s kojh kontroliraju komunikacije i okolni prostor. Hrvatski vladar, u dužem 
procesu, sve više centralizira državu i uspijeva ovladati i relativno dalekim krajevima. 
Ubrzano se širi hrvatsko ime, odnosno ubrzano se odvija etnogeneza, dokončava 
pokrštavanje, formira crkvena organizacija i grade crkve. Prvi se put spominje i biskup koji 
stoluje na hrvatskom području (a ne više u gradovima bizantske Dalmacije) - ninski biskup 
Teodozije. 36 


5.8. Kralj Petar Krešimir IV. 

Krešimir je u složenoj situaciji u kojoj se država našla tražio oslonac u reformnoj 
Crkvi, predviđajući njenu pobjedu. Ne znamo kako se u tim borbama ponašao hrvatski biskup 
u Kninu, ali svećenstvo Biograda nije bilo glagoljaško. Možda je i zbog toga kralj potakao 
osnivanje dvaju benediktin s kih samostana u svojoj prijestolnici. Crkve dalmatinskih gradova 
također su osjetile Krešimirovo dobročinstvo. Uz njegovo je odobrenje osnovan samostan Sv. 
Petra u Draži na Rabu, a zadarski samostan Sv. Marije bio je oslobođen javnih podavanja. 37 

Sišić na zanimljiv način opisuje događaje u Trogiru nakon crkvenog sabora u Splitu: 
„Valovi pokreta u Hrvatskoj zahvatili su i grad Trogir, jer se i on podvojio u dvije stranke. 
Kad su Trogirani saznah, da se papinski poslanik iskrcao u Zadru, pošalju pred njega 
poslastvo da ga zamoli, da dođe k njima i gradu povrati mir. Kardinal- biskup Ivan je to 
Trogiranima i obećao. Uto se dogodi, dok je papinski legat bio zabavljen s hrvatskim 
hereticima, da je umro inače po imenu nepoznati trogirski biskup. Nato zamoliše trogirski 
svećenici i građani kardinala-biskupa Ivana, kad se prema svome obećanju svratio k njima 
putujući u Split, neka im da za biskupa jednoga od onih svećenika, što ga dopratiše iz Rima. 
Među njima bješe i mladi Ivan, potomak odlične rimske porodice Ursina. Izbor Trogirana 
pade na njega, a onda ga u Splitu, poslije održana sinoda, posveti nadbiskup Lovro biskupom, 
a Trogirani prime s vel ik om radošću. Biskup Ivan (1064.-1110.) bješe tada jedna od 
najvažnijih ličnosti u dalmatinskom kleru, općenito poštovan kao čovjek sveta života. Već 


36 1. Goldstein, Hrvatska povijest, 21. knjiga, str. 99. 
37 N. Budak, Prva stoljeća Hrvatske, str. 42. 

prve godine biskupovanja osnovaše Trogirani, kojima je tada bio priorom Dobronja, na 
njegov savjet prvi ženski benediktinski samostan Sv. Dujma u Dalmaciji; prva mu opatica 
bješe neka Eufemija. Osnutak trogirskoga samostana brzo je našao odjeka u ostalim 
dalmatinskim gradovima/ 438 


5.9. Kralj Dmitar Zvonimir 

Da se Zvonimir doista nije oslanjao na tradiciju Trpimirovića i njihov veliki ugled, 
pokazuje nam njegovo lako odricanje od obiteljskog mauzoleja srušene dinastije. Dvije 
godine po stjecanju krune, vratio je splitskoj nadbiskupiji crkve sv. Stjepana i sv. Marije u 
kojima su sahranjeni najugledniji njegovi pretjodnici na prijestolju. Crkve je, prema riječima 
Tome Arhiđakona, podigla kraljica Jelena, a bile su svojedobno predane benediktincima koji 
su vodili brigu o pokojnim Trpimiravićima. 39 

Hrvatski vladari druge polovine 11. stoljeća darivali su zemlju samostanima u 
dalmatinskim gradovima ili su samostani, ako su isprave falsificirane ili darivanja nije bilo, 
pripisivali hrvatskim vladarima darivanje. Tumačili ga na jedan ili drugi način, ovaj je proces 
iznimno važan. 40 

U drugoj polovici 11. stoljeća nastaju svi naši kraljevski samostani, a i nekoliko 
zadužbina hrvatskih odličnika. U istom vremenskom odsjeku podižu i neki naši gradovi 
vlastite samostane. Uza svu škrtost vrela, posjedujemo dokaze, da su se koncem 11. stoljeća 
benediktinci i benediktinke nalazili na četrdesetak mjesta po raznim našim krajevima, i da su 
u barem trinaest mjesta došli kroz drugu polovicu, najviše šezdestih godina, istoga stoljeća. 
Ovdje moramo posebno istaknuti kamaldoljski ogranak, koji je tokom 11. i 12. stoljeća bio 
jedan od najutjecajnijih čimbenika u razvoju crkvenoga, i s njim dosta tijesno povezanoga, 
društvenoga života u Hrvatskoj i Dalmaciji. Iz toga vremena, pored kraljeva, ostali su nam 
kao najpoznatije i na kraljevskim dvorovima najutjecajnije ličnosti upravo nekoliko biskupa 
kamaldoljana (Gaudencije Osorski, Lovre Splitski, Ivan Trogirski, Rajnerije Splitski...). 41 

Intenzivnom kristijanizacijom i prihvaćanjem kršćanskih obrazaca ponašanja stvara se 
„zrelo kršćansko društvo 44 - društvo obilježeno kontrolom crkve na svim područjima društvene 

38 F. Šišić, Povijest Hrvata u vrijeme narodnih vladara, str. 517.- 518. 

39 N. Budak, Prva stoljeća hrvatske, str. 113. 

40 1. Goldstein, Hrvatski rani srednji vijek, str. 350. 

41 1. Ostojić, Benediktinci u Hrvatskoj, sv. I., Split, 1965., str. 85. 

aktivnosti. U čitavoj zemlji, a ponajprije u Dalmaciji, osnivaju se i jačaju samostani koji 
priskrbljuju velike obradive površine. I dotadašnji crkveni posjedi šire se i stvaraju veliki 
zemljoposjedi kao oni samostana Sv. Petra u Selu (između Splita i Omiša), Sv. Ivana 
Biogradskog ili splitske crkve. Splitska crkva posjedovala je više sela u okolici grada i sve do 
Livanjske županije. Sv. Ivan u Biogradu, zadužbina Petra Krešimira IV., sagrađen oko 1059., 
zahvaljujući brojnim darivanjima, uključujući Krešimirova, postaje najbogatiji u Hrvatskoj: 
posjedovao je zemlje od mora i Vranskog jezera duboko u unutrašnjost; stječe zemlju i na 
nedalekom otoku Pašmanu. Po najvećem posjedu Rogovo (na Pašmanu) dobio je i ime 
Rogovska opatija. Iste godine kada i sv. Ivan, sagrađen je samostan sv. Petra u Supetarskoj 
Draži na Rabu kao zadužbina grada Raba, a s privolom kralja Petra Krešimira IV. 42 

U Hrvatskoj su već prve samostane bili uzeli u zaštitu vladari, tim više što su ih oni 
sami podizali na kneževskim ili kraljevskim posjedima. Zato se knez Trpimir brinuo za 
samostan u Rižinicama nad Solinom (852. god.), a kralj Petar Krešimir IV. izdao povelju 
slobode najprije Sv. Ivanu Evanđelistu u Biogradu (1060. god.) pa ženskim cenobijima Sv. 
Marije u Zadru (1066. god.) i Sv. Tome u Biogradu (1069. god.). Isto tako je kralj Zvonimir 
držao pod okriljem samostan Sv. Grgura u Vrani i obnovio Krešimirovu slobodu Sv. Mariji u 
Zadru. 43 


5.10. Bašćanska ploča 

Potkraj 11. stoljeća nastaju i prvi klesani natpisi na glagoljskom pismu, odnosno 
hrvatskom jeziku - najpoznatija je Bašćanska ploča, nađena u Jurandvoru kod baške na otoku 
Krku. Natpis spominje titulu vladara ( kral' hrvatski ), te obavještava da je kralj Zvonimir 
darovao neku ledinu tamošnjem samostanu sv. Lucije. Iako je glagoljica svečano pismo, 
rezervirano uglavnom za sakralne sadržaje i neprikladno za širu upotrebu, ti su spomenici 
početak narodne pismenosti i književnosti u Hrvata. 

Na taj je način na kraju 11. stoljeća hrvatsko društvo dosegnulo vrhunac 
ranosrednjovjekovnog razvoja i, po mnogim vanjskim i unutarnjim obilježjima, počinje sličiti 
na unutarnja europska. 44 


42 1. Goldstein, Hrvatska povijest, str. 56. 

43 1. Ostojić, Benediktinci u Hrvatskoj, str. 118. 

44 1. Goldstein, Hrvatska povijest, 21. knjiga, str. 110., 111. 

Slika 4. Bašćanska ploča 


5.11. Glagoljaštvo 

U razvoju hrvatskoga glagoljaštva neprocjenjive zasluge stekli su svjetovni svećenici- 
glagoljaši. Ne male zasluge pripadaju i redovničkim zajednicama benediktinaca, franjevaca, 
pavlina, dominikanaca i ostalih koji su se zalagali za afirmaciju kulturnog i religioznog života 
Hrvata u srednjem vijeku. Iako montecassinski redovnici u Trpimirovu Hrvatsku donose 
latinsku literarnu tradiciju, dio domaćih pustinjaka i cenobita, koji je odlukom Karla Velikog 
(813.) prisiljen prihvatiti Benediktovo Pravilo, nastavlja u liturgiji i u svakodnevnom životu 
upotrebljavati narodni jezik i domaće glagoljsko pismo. Na poziv češkog kralja Karla IV. 
hrvatski će benediktinci u 14. stoljeću pokušati oživjeti slavenske liturgijske tradicije u 
novoosnovanoj praškoj opatiji Emaus. Papa Klement VI. u buli utemeljenja spomenute opatije 
(1346.) ističe da „mnogi benediktinski samostani u Hrvatskoj obavljaju bogoslužje po 
starodrevnom običaju na slavenskom jeziku“. Privrženost benediktinaca hrvatskoj glagoljskoj 
knjizi potvrđuju brojni prijevodi Benediktovih Pravila (14. stoljeće), nabožni tekstovi 
(Dijalozi pape Grgura), a iznimno svjedočanstvo predstavlja Bašćanska ploča sa 
svjedočanstvom opata Sv. Lucije u Baški Držihe ,,o ledini, koju dade Zvonimir, kralj hrvatski, 
u svoje dane Sv. Luciji“. Na spomenutoj ledini opat istoimene opatije Dobrovit sazida „ovu 
crkvu (Sv. Lucije) sa svoje devetoro braće (redovnika) u dane kneza Kozmata, koji je vladao 
svom krajinom“. 45 

45 F. Šanjek, Kršćanstvo na hrvatskom prostoru, str. 48.-50. 

Tkonski benediktinci bili su glagoljaši. Takvih benediktinaca nije bilo nigdje drugdje u 
svijetu, jer su svuda bili najstroži sljedbenici latinskog jezika i pisma. Kod nas imamo dakle i 
benediktince koji rabe hrvatski - crkvenoslavenski jezik i hrvatsko glagoljično pismo. 
Glagoljični predložak sačuvanog prijepisa Regule sv. Benedikta iz 14. st. je po Vjekoslavu 
Štefaniću možda i stariji od 12 stoljeća. Rogovska Regula sv. Benedikta pisana hrvatskom 
glagoljicom u 14. st. je najstarija regula benediktinaca u svijetu koja nije bila pisana na 
latinskom jeziku. Ujedno je i najstarija koja nije pisana latinicom. 46 



Slika 5. Glagoljički natpisi u Benediktinskom samostanu na Ćokovcu na otoku Pašmanu 


5.12. Crkveni sabori 

Na crkvenim saborima 925. godine u Splitu odlučeno je da se zabrane slavenski jezik 
u liturgiji i glagoljsko pismo, a da se promiču isključivo latinski i latinica. Takve zabrane, 
poticane uglavnom iz Rima, nisu donosile rezultate kakve su željeli oni koji su ih poticali, jer 
je crkvena hijerarhija bila svjesna da je s vjernicima neusporedivo lakše komunicirati na 
njihovu materinskom jeziku. Glagoljaška pismenost i knji ževnost u sljedećim će stoljećima 
činiti važan dio kulturne djelatnosti u Hrvatskoj. 47 

Crkva općenito, odnosno pojedine biskupije i samostani postaju, u trenutku kad 
potkraj 11. stoljeća nestaje jake središnje vlasti, prava središta moći i bogatstva. Kršćanstvo 


46 http://www.croatianhistory.net/etf/benedikt.html 
47 1. Goldstein, Hrvatska povijest, str. 106., 107. 

ulazi u svaki kutak Hrvatske, postaje dio svakodnevice svih Hrvata - nema ni jednog većeg 
naselja na moru ili u najbližem zaleđu u kojem između 9. i početka 12. stoljeća nije sagrađena 
nova ili obnovljena stara crkva. U drugoj polovici 11. stoljeća, više nego ikad prije, grade se i 
samostani. Sve je to poticao reformni pokret (monaška i grgurovska obnova): u tom razdoblju 
na području Hrvatske održano je čak osam crkvenih sabora, a radi usporedbe, u 10 stoljeću 
održana su samo dva, u 9. ni jedan. Clunyjevski pokret, snažno reformno strujanje na 
kršćanskom Zapadu 10. i 11. stoljeća, dobio je nov zamah polovicom 11. stoljeća, za 
pontifikata Leona IX. 

Njegov nasljednik Nikola II., pošto je 1058. godine objavio dekret Protiv simonije te u 
Rimu sljedeće godine održao sinod, organizira niz crkvenih sabora po Europi. Jedan takav 
održanje u Splitu 1060. godine, u nazočnosti papina izaslanika opata Majnarda. Na njemu su, 
sukladno općim reformskim idejama, postrožene odredbe o kleričkoj suzdržljivosti, 
svećenicima je zabranjeno nošenje duge brade i kose, te nije bilo dopušteno ređenje klerika 
koji ne znaju latinski, čime se nastojalo suzbiti glagoljaštvo. Za novoga je nadbiskupa 
dotadašnji osorski biskup Lovro, koji će, zahvaljujući dugogodišnjem biskupovanju i 
izvanrednoj energičnosti i marljivosti, postati središnja figura reformskog pokreta u 
Dalmaciji. Sljedeće godine splitska pokrajinska sinoda uspješno rješava pitanja klerogamije i 
vjernicima zabranjuje sklapanje braka unutar četvrtoga koljena, što pokazuje da je te ideje 
reformnoga pokreta domaće svećenstvo prihvatilo bez većeg otpora. Međutim, pošto je 1061. 
zabranjena upotreba crkvenoslavenskog jezika u bogoslužju i glagoljice kao jezika 
pismenosti, u Hrvatskoj se sukobljavaju latinaški kler i glagoljaši. 

Na inicijativu svećenika Vulfa, poslanstvo ,,Slavena“ isposlovalo je 1063. od pape 
određene povlastice i izabralo svoga kandidata Cededu (Čededu) za krčkoga biskupa. „Zbog 
Cedede nastali su mnogi razlozi za razdor u čitavom krealjevstvu“, tvrdi splitski kroničar 
Toma Arhiđakon - odmah je organiziran sabor u Splitu na kojem su Cededa i pristaše osuđeni 
te lišeni kleričkih privilegija. Čini se da ,,razdor“ i nije bio tako dramatičan, jer su obje 
liturgije i oba pisma na hrvatskom prostoru nastavili egzistirati jedni uz druge i u sljedećim 
stoljećima. Osim toga, bilo je i snošljivosti: kralj Zvonimir, dobivši krunu od pape, 
nedvojbeno se priklonio reformnom pokretu, ah ipak, po zapisu na bašćanskoj ploči, poklanja 
zemlju glagoljašima na Krku. 

Reformni pokret izravno je utjecao na stvaranje novog i prvog općeuropskog 
umjetničkog stila - romanike. Prirodni ambijent u kojem je nastajala europska romanika bili 

su samostani i crkve; tek kasnije romanička se arhitektura pojavila u gradovima. Slično je i u 
Hrvatskoj, jer ondje izvan samostana nije bilo dovoljno jakih sredina da omoguće takvu 
gradnju. Intenzivnija graditeljska aktivnost očituje se u novim oblicima koji naviještaju 
romaničku umjetnost i u 12. stoljeću konačno u nju prerastaju. 48 


5.13. Cluny i klinijevski red 

Oko 908/910. osnovao je akvitanski vojvoda Vilim u Burgundiji samostan Cluny. 
Uviđajući ispravno da je jedan od glavnih razloga slabljenja Crkve u 9. st. bila nezaštićenost i 
ovisnost samostana od svjetovnih i duhovnih velikaša, osigurao je vojvoda samostanu 
izvanjsku i unutrašnju slobodu. Zajamčio mu je osnivačkom ispravom slobodan izbor opata i 
izuzeće ispod jurisdikcije dijecezanskog biskupa; a to su potvrdile i papinske povlastice. 49 

Osnivanje opatije Cluny bio je odlučujući trenutak u povijesti benediktinskog 
redovništva, snažno rcafirmirajući nezavisnost samostana od svakog vanjskog autoriteta 
(crkvenog i laičkog) i vezu svakog od njih samo s papom. Opati iz Clunyja sve su dosljednije 
i svjesnije podržavali potrebu za određenim preokretom koji bi izbavio redovništvo od 
rastućeg upletanja političke, biskupske i grofovske vlasti. Oni su stoga imali pokretačku ulogu 
u pokretu crkvene reforme uli. stoljeću. Osim toga, osmislili su, prvi put na organski način, 
funkcionalno povezivanje samostanskih jedinica, koje su po Benediktovu pravilu trebale biti 
nezavisne i samodostatne, oko jednog koordinacijskog središta u opatiji Cluny. Ne negirajući 
autonomije pojedinih središta, Cluny je za mnoge postao idealan organizacijski oslonac. Na 
taj je način stvoren ordo cluniacensis, koji je bio prije svega usmjeren prema liturgijskom 
djelovanju redovnika koji su u ono vrijeme smatrani stručnjacima za molitvu ( oratores , 
komplementarni s laboratores i milites, koji su osiguravali proizvodnju hrane i oružanu 
obranu). 

Težnja k centralizaciji reda još se više iskazala u doba opata Huga (1049.-1099.) koje 
je označilo vrhunac klinijevskog prestiža u Europi. Redovnici koji su se formirali u Clunyu 
velikom su brzinom proširili novi samostanski model, uvodeći ga u ostale opatije i povezujući 
ih s matičnom kućom. Klinijevski se model proširio obuhvaćajući početkom 12. stoljeća oko 
1400 opatija i ukupno više od 10 000 redovnika. Već od 11. stoljeća teška klinijevska 

48 1. Goldstein, Hrvatska povijest, str. 110., 111. 

49 A. Franzen, Pregled povijesti crkve, str. 150. 

liturgijska ritualnost postala je predmetom kritika u okrilju benediktinskog svijeta. Neki novi 
samostani obnovili su uže asketske i čak isposničke instancije, a ostali su predložili povratak 
duha pravila u pogledu manualnog rada. Taj je prijedlog prije svega formuliran u 
cistercitskom redu koji je od 12. stoljeća osporio Clunyju idealnu nadmoć nad benediktinskim 
svijetom, suprostavljajući vlastitu djelatnost u proizvodnim sektorima bogoslužju koje se 
proglašavalo sterilnim. Polemike između ta dva reda, znak određene krize identiteta koja se 
pojavljivala u benediktinskom redovništvu, pokazivale su kako Cluny polako gubi glavnu 
ulogu oslonca referentne točke europskog redovništva. 

Vjerski ratovi u 16. stoljeću pogoršali su propadanje Clunya. Godine 1621. red se 
raspao na dvije suprostavljene grane koje su tijekom Francuske revolucije (1790.) bile 
ukinute, a između 1801. i 1811. godine velik dio zgrada bio je uništen. 50 


5.14. Širenje samostana na istočnom Jadranu 

Na istočnom Jadranu prvi su bili benediktinci. Šireći se postupno čitavim obalnim 
pojasom, utemeljili su u razdoblju od 9. do 11. st. samostane u svim gradskim središtima. U 
najznanijima od njih, prije svega u Zadru, Splitu i Dubrovniku, podigli su čitave skupine 
uglednih samostana. Najistaknutiji među njima bili su zadarski samostani sv. Krševana i sv. 
Marije. U razvoju ranosrednjovjekovnog društva u Hrvatskoj benediktinski samostani bijahu 
prva poletna snaga duhovnog stvaralaštva, najistaknutija središta društvenog napredovanja, 
oslonci komunikacija s europsko-mediteranskom civilizacijom. Redovnička obnova, pak, 
potaknuta u opatijama Cluny i Camaldoli, uvjetuje u 12. i 13. st. preporod benediktinaca u 
Hrvatskoj, pa se tada podižu brojni novi benediktinski samostani. 

Benediktinski samostani pretežno ostaju na uskom istočnojadranskom pojasu i rijetko 
prelaze u kontinentalno zaleđe. Širenje samostanske mreže na balkansko-panonskom 
području, od Hrvatske i Slavonije do Bosne, nagovijestili su templari i cisterciti, nastavili 
pavlini, a do kraja su je oblikovali franjevci i dominikanci. 51 


50 Grupa autora, Povijest 6, Rani i razvijeni srednji vijek, Biblioteka Jutarnjeg lista, Zagreb, 2008., str. 372, 373. 

51 N. Budak-T. Raukar, Hrvatska povijest srednjeg vijeka, str. 272. 

6. BENEDIKTINKE 


U početku su i žene (djevojke i udovice), koje su htjele slijediti evanđeoske savjete, 
živjele u kući svojih roditelja ili pokojnog muža. One su već početkom 2. st. činile u 
kršćanskoj općini neorganizirani stalež pod nadzorom i zaštitom biskupa. Sv. Pahomije, 
utemeljitelj cenobitskog redovništva, napisao je pravila za monahe. Ta ista pravila uvela je u 
svoj samostan (oko 330. godine) njegova sestra Marija. Već sljedećega stoljeća Istočna je 
Crkva uz kaluđere imala i dobro uređene kaluđerice. Njihovom se prvakinjom smatra Makrina 
(umrla 379. godine), rođena sestra sv. Bazilija Velikog. 

Prvom se benediktinkom smatra sv. Skolastika (oko 480. - oko 547.), sestra sv. 
Benedikta. Prema tradicij, ona je vodila maleni samostan Piombariolu, što gaje, navodno, bio 
osnovao njezin brat u blizini Monte Cassina. Sveti Benedikt nije propisao posebno pravilo za 
koludrice, a posebno za monahe, nego su koludrice slijedile pravilo monaha. Prema tome je 
organizacija benediktinki odgovarala organizaciji benediktinaca. One su se bavile odgojem i 
poukom ženske omladine. U granicama klauzure vršile su i bolničarsku službu. Prepisivale su 
knjige za samostanske biblioteke, šile su i vezle, tkale sagove, plele čipke, slikale u 
kodeksima, na platnu, po zidovima i na staklu. 52 

Benediktinke se kod nas najprije javljaju u Istri (1044.), zatim u Dalmaciji: Biograd na 
Moru (1060), Split (1060/61.), Trogir (1064.), Dubrovnik (pr. 1170.) itd. Zadarski samostani 
sv. Marije i sv. Platona datiraju iz 1065. i 1070. Od ženskih samostana osobito je značajan 
onaj sv. Marije u Zadru, koji će zahvaljujući darežljivosti hrvatskih vladara Petra Krešimira 
IV. i Dmitra Zvonimira te susretljivosti ugarsko-hrvatskog kralja Kolomana (oko 1102.- 
1116.) i ugledu prvih opatica Čike (Lucike) i Večenege postati jednim od žarišta društvenog, 
kulturnog i religioznog života u hrvatskom srednjovjekovlju. Opatica Čika zdušno podržava 
grgurovski reformni pokret u Hrvatskoj, dok se Većenega odlikuje kulturom, učenošću i 
umjetničkim ukusom. 53 


6.1. Ženski samostani na prostoru srednjovjekovne Hrvatske 

Šišić opisuje događaje vezane uz osnutak ženskog benediktinskog samostana u 
Trogiru: „Oko toga vremena živjela je u Zadru Cika (Cicca), kći nekoga Dujma i Većenege, 

52 1. Ostojić, Benediktinci u Hrvatskoj, str. 47., 48. 

53 F. Šanjek, Kršćanstvo na hrvatskom prostoru, str. 37. 

kćeri priora i prokonzula Madija, a sestre Dobronje iz vremena hrvatskog kralja Stjepana I, 
oca Petra Krešimira IV. Ova se Cika udala za nekoga Andriju, sina Papova, koga oko 1065. 
ubiše nepoznati zlikovci. Kad je Cika ostala udovicom s dvije kćeri Domnanom i Većenegom, 
odluči, da će „za spas svoje duše“ osnovati u svom rodnom gradu ženski benediktinski 
samostan i u nj ući sa svojom starijom kćeri Domnanom, dok se mlađa Većenega 1071. udala 
za nekoga Dobroslava. O toj odluci obznani svoje rođake, gradskoga biskupa Stjepana i priora 
Draga, unuka bivšega biskupa Prestancija, brata njena djeda Madija, a onda i opata samostana 
Sv. Krševana, Petra. Svi su odobrili njenu pobožnu nakanu, a redovnici Sv. Krševana odmah 
darovaše novom samostanu crkvicu Sv. Marije, po kojoj je on dobio ime (1066.). Uz Ciku, 
koja je samostanu kao prva opatica stavila na raspolaganje sve svoje imanje, našlo se još i 
drugih odličnih Zadranka, koje su svojim pristupom samostanu donijele i svoje imanje. Kad je 
udovoljeno i prvim samostanskim potrebama, pošla je opatica Cika oko Božića 1066. u 
Šibenik, gdje se zadržavao kralj Petar Krešimir, okružen svojim nećakom hercegom 
Stjepanom, ostalim velikašima kraljevine i gotovo čitavim hrvatsko- dalmatinskim 
episkopatom/ 454 Kralj Petar Krešimir je u Šibeniku, na sam Božić 1066. godine, podijelio Sv. 
Mariji (monasterio sanctae Mariae Jaderensis ) vječni mir i kraljevsku slobodu. Time joj je 
zajamčio posjede i oprostio je od raznih daća i tereta. 55 Kasnije je u isti samostan stupila, i 
majku u upravi naslijedila, druga Čikina kći, udovica Većenega, nakon smrti muža 
Dobroslava. 56 

Kako su se dobivene ili kasnije kupljene zemlje protezale od Nina pa na jug do 
Biograda , Vrane i Šibenika, vjerojatno je Čika bar jednom posjetila i te prostore. Iz njena 
doba u Ninu stoje starohrvatski brodovi, zvani kondure. Tu je i starohrvatska crkvica Sv. 
Križa, kao cvijet položen na zemlju, a nekada je tu stajala i krstionica kneza Višeslava, pa oni 
spomenici koje mi danas možemo pogledati samo u posebnoj ninskoj zbirci. Čika je posjetila 
i kralja Zvonimira u Kninu, na sam njegov imendan, sv. Dimitrija, da bi učvrstila i potvrdila 
sve dobivene privilegije i sačuvala svoj samostan. Njena silna energija i odlučnost došla je do 
izražaja i u nekim sporovima kojima je morala obraniti imovinu samostana. 

Sada se Čika bacila energično na izgradnju crkve koju je sagradila na staroj maloj 
crkvi i završila ju 1091. godine kad je bila i posveta. Taj svečani dan bio je 28. listopada. 
Zamišljamo kako su u tadašnju crkvu ušli crkveni dostojanstvenici, benediktinke i zadarski 

54 Ferdo Šišić, Povijest Hrvata u vrijeme narodnih vladara, Nakladni Zavod Matice Hrvatske, Zagreb 1925., str. 
517., 518. 

55 1. Ostojić, Benediktinci u Hrvatskoj, Sv. I., str. 75. 

56 Isto, str. 75. 

plemići pa puk, uz pjevanje hrvatskih i latinskih napjeva što se sačuvalo do danas. Od te crkve 
ostalo je vrlo malo: ovi stupovi, ovaj stari zid u prostoriji, ah ostalo je nešto značajno u 
pisanom dokumentu. To je čuveni Čikin Časoslov, koji je naručila za svoje osobne potrebe u 
skriptoriju samostana sv. Krševana. Listajući ovaj reprint Časoslova, čiji se original nalazi u 
Budimpešti, sjećamo se daje ispisan negdje oko šezdesetih godina 11. stoljeća, dakle možda 
još prije ulaska Cike u samostan. Ljepota pisma, mali pozlaćeni ukrasi inicijala, sadržaj koji 
uključuje u ovu osobnu duhovnu knjigu, izbor himana, koji pripadaju najstarijim 
himnodijskim izvorima u nas, popijevki, i molitava prigodnog i intimnog karaktera. U 
Časoslovu opatice Čike ima pjesničkih izraza, prilagođenih najosobnijim Čuvstvima, pa su 
stoga nježniji i slobodniji, s lirskim,više negoli slavljeničkim tonom. Ona sama, zapisano je, 
molila je u ženskome roduiesu Criste, PROPITIUS ESTO MIHI PECATRICI. (Smiluj se 
meni griješnici). Snažna duha i jake volje, kraljevskoga podrijetla, Čika je bila utjecajna u 
Zadru, živo uronjena u javni život, uživajući veliki ugled. Naručila je za samostani druge 
knjige te tako utemeljila i biblioteku, a uz darove koje je samostan dobio i lijepo skupocjeno 
liturgijsko posude. Doba opatice Čike, znak je kulturnoga procvata literarne tradicije 
razdoblja narodnih vladara. Čika je sagradila i proširila samostan: dogradila je niz zgrada 
stambenoga i radnoga prostora, hospicij za goste, putnike i siromahe. Tu je bila i riznica i 
arhiv. U ovoj prostoriji, koja danas služi kao blagovaonica, bili su podrumi s bačvama, ovdje 
je bila praonica, a na drugom katu sadašnje izložbe blaga, uzgajalište svilenih buba. 57 

Sve sigurne vijesti iz 11. stoljeća o osnivanju ženskih samostana u Dalmaciji padaju u 
vrijeme, kada je tom zemljom vladao hrvatski kralj Krešimir IV. Nekoliko godina prije 
Krešimira znamo jedino za osnutak ženskoga samostana u Osoru, ali je i tada Osor vrlo 
vjerojatno bio u hrvatskom kraljevstvu. 58 

Oko 1060. godine spomenuto je neko zemljište koludrica Sv. Tome ( territorium 
monacharum sancti Tomae) međašu biogradske opatije Sv. Ivana Evanđelista. Kralj Krešimir 
koji je u Biogradu osnovao opatiju za monahe i udijelio joj 1060. godine kraljevsku slobodu 
(regiarn libertatem ), osam ili devet godina kasnije, dao je istu povlasticu imuniteta i 
indemniteta ( ud absque omni tributo perpetuo existat liberum ) također ženskomu samostanu 
Sv. Tome Apostola. Koludrice su dugovale kralju jedino takozvani dobrovoljn počasni dar 
(voluntariam honorificentiam ). Tom prigodom je isti kralj poklonio Sv. Tomi kraljevsku 
zemlju ( regale territorium ) u Rasohatici. Iz rečenoga zaključujemo, da je Krešimir 


57 http://www.benediktinke-zadar.com/root_files/cro_index.html 
58 1. Ostojić, Benediktinci u Hrvatskoj, Sv. I, str. 10. 

utemeljitelj i ovoga drugoga biogradskog samostana. Prema jednoj darovnici kralja Krešimira, 
koju Rački drži sumnjivom, samostan je Sv. Tome postojao oko 1065. godine u Biogradu (in 
civite Belgrado). Još ga samo jedan put susrećemo u dokumentima, i to negdje između 1073. i 
1977. godine, kada je petar, opat biogradskoga Sv. Ivana Evanđeliste promijenio neku zemlju 
cum monachabussancti Tomae Apostoli. Kao što se ne da odrediti točna godina postanka tako 
se ne da ni utvrditi mjesto, gdje je zapravo stajao taj cenobij. 59 

Ženski benediktinski samostani bili su: Sv. Andrija u Dubrovniku, Sv. Andrija u Rabu, 
Sv. Bartul u Dubrovniku, Sv. Benedikt u Kotoru, Sv. Benedikt u Osoru, Sv. Benedikt ili Sv. 
Arnir u Splitu, Sv. Dimitrije i Sv. Toma u Zadru, Sv. Duje u Trogiru, Sv. Ivan Evanđelist u 
Rabu, Sv. Katarina u Šibeniku, Sv. Katarina u Zadru, Sv. Lucija u Šibeniku, Sv. Margarita u 
Pagu, Sv. Marija od Kaštela u Dubrovniku, Sv. Marija u Krku, Sv. Marija u Splitu, Sv. Marija 
u Zadru, Sv. Martin u Kotoru, Sv. Mihovil u Trogiru, Sv. Nikola u Zadru, Sv. Petar u Cresu, 
Sv. Petar u Trogiru, Sv. Roko na Rijeci, Sv. Spas u Šibeniku, Sv. Šimun u Dubrovniku, Sv. 
Toma u Biogradu na moru, Sv. Toma u Dubrovniku, Sv. Klare u Kotoru. Od ćela i hospicija 
spominju se: Sv. Kuzma i Damjan u Kaštel Gomilici, Sv. Petar u Bubnjanima kod Biograda 
na moru, Sv. Stjepan u Trogiru. Vjerojatni samostani bili su: Sv. Marija u Ninu, Sv. Marija 
Nova ili Sv. Marcela u Zadru, Sv. Platon u Zadru, nepoznata imena u Baru i Budvi. Od 
dvojbenih samostana spominju se: Neviđane na Pašmanu, Poljana na Ugljanu, Prečista 
Krajinska, Sv. Andrija u Trogiru, Sv. Antun Opat u Rabu, Sv. Marija kod Nina, Sv. Marija u 
Solinu, Sv. Nikola u Dubrovniku, Sv. Petar u Dubrovniku, Sv. Petar in Surana, Sv. Stjepan u 
Dubrovniku, Sv. Trojstvo na Lopudu, Stipanska (otočić kod Šolte). 60 



Slika 6. Čipka od niti agave, rad redovnica benediktinskog samostana u gradu Hvaru 


59 1. Ostojić, Benediktinci u Hrvatskoj, Sv. I, str. 240.- 241. 

60 1. Ostojić, Benediktinci u Hrvatskoj, Sv. III., str. 549., 550. 

7. SJEVERNA HRVATSKA 


7.1. Slavonija i Srijem 

Kao u Dalmaciji, tako i u sjevernoj Hrvatskoj, za najveći broj samostana doznajemo 
po spomenicima iz 13. i 14. stoljeća. Mađarski pisci utvrđuju kao prvi benediktinski cenobij 
na području Panonije opatiju Sv. Martina u Pannonhalmi krajem 10. ili početkom 11. stoljeća. 
Iz toga Sv. Martina množili su se samostani po svoj Ugarskoj, koja poslije Engleske možda 
najviše od svih drugih europskih zemalja duguje benediktincima. Benediktinski samostani u 
Panonskoj Hrvatskoj formirah su dvije skupine. Jedna, brojnija, nalazila se u Srijemu, a druga 
oko Požege i po srednjem dijelu Slavonije. Svi su ti samostani bili zadužbine kraljeva ili 
zemaljskih velikaša. 

Uzrokom relativno kasne pojave benediktinaca u Panonskoj Hrvatskoj bile su teške 
prilike. Čim su južnu Panoniju zauzeli Avari i Hrvati, nestalo je u njoj crkvene hijerarhije, te 
su bile gotovo izbrisane kršćanske tradicije. Dolazak Mađara u panonsku nizinu (oko 896.) 
samo je pogoršao ionako teško stanje. Početkom 13. st. i ovdje je počela opadati redovnička 
disciplina. U prvoj trećini 14. st. samostani su dobrim dijelom opustjeli, dok su njihovim 
kućama upravljali većinom bivši članovi prosjačkih redova. Papa Benedikt XII. te njegov 
nasljednik Klement VI., posebnim pismima ugarskom kralju, biskupima i opatima preporučili 
su, da svi oni bdiju nad vršenjem novih propisa. I doista, u toj novoj organizaciji samostani su 
i po procjeni kralja Žigmunda i samih opata, bih procvali, ali takvo je stanje potrajalo samo 
do 15. stoljeća. 61 

Srijem je u srednjem vijeku brojio nekoliko monaških zadužbina. Za šest od njih 
možemo sa sigurnošću reći da su bile benedktinski samostani. To su: Sv. Dimitrije blizu 
Mitrovice, Sv. Križ u Manđelosu, Sv. Grgur blizu Grgurevaca, Sv. Juraj u Dubovu, Sv. 
Stjepan u Banoštoru i Sv. Duh kod Nuštra. Srijemski su samostani djelovali od 12. do 14. 
stoljeća. Najteži im je udarac zadala tatarska provala. Poslije 14. st. u ovom kraju nema više 
benediktinaca. 62 

Od Požege do Daruvara dizalo se u srednjem vijeku nekoliko opatija. To su sigurno 
Sv. Mihael u Rudini i Sv. Margarita u Bijeloj. U ostaloj Slavoniji nema više niti jedne sigurne 
benediktinske opatije. Može se spomenuti kako je u Ivaniću postojala opatija Sv. Marije kao 


61 1. Ostojić, Benediktinci u Hrvatskoj, Sv. II str. 9.- 29. 
62 Isto, str. 29., 30. 

jedini ženski benediktin s ki samostan u panonskoj Hrvatskoj. Vjerojatni samostani u 
panonskoj Hrvatskoj bili su: Sv. Dimitrije kod Save, Sv. Helena u Podborju, Sv. Katarina u 
Šarengradu, Sv. Marija de Koppan, Sv. Martin u Vaški te Sv. Trojstvo u Petrovaradinu. 
Dvojbeni samostani na području panonske Hrvatske su: Bosiljevo, Botina kod Stupnika, Sv. 
Andrija u Bistrici, Sv. Benedikt u Kloštru Podravkom, Sv. Jeronim u Strigovu, Sv. Margarita 
de Garab, Sv. Marije de Bijela Stijena, Sv. Marija Gorska kod Lobora, Sv. Martin u Zagrebu, 
Sv. Nikola u Aracsi, Sv. Nikola u Gvozdu, Sv. Nikola Morovićki, Sv. Petar u Požegi, Sv. 
Pulherija u Križevcima i Sv. Stjepan Kralj u Zagrebu. 63 Benediktinci su se i u ovoj plodnoj 
zemlji penjali na vrhove brežuljaka. Radi toga su razvaljene gradine vidno stršile na 
vrhuncima gora. Spomen na nekadašnje samostane sačuvao se u imenu kakve rječice, livade 
ili šume. U Dalmaciji je osim toga bilo lakše nego ovdje urezati kakvu vijest na kamenom 
pragu ih mramornoj ploči. Pa i sami pisani spomenici na pergameni ili papiru sigurnije su se 
čuvali među zidinama dalmatinskih gradova i na otocima opkoljenim morem nego u zemlji, 
koja je na putu mnogima, i kuda su prodirale osvajačke bujice naroda sa sjevera na jug i sa 
istoka na zapad. Tursku najezdu u prvoj četvrtini 14. st. nije u ovim krajevima preživjela niti 
jedna jedina monaška ustanova. Duga turska vladavina izbrisala je gotovo i svaki spomen u 
narodu na benediktince. 64 

U Slavoniji su osim biskupa i kaptola veliku važnost imali i neki crkveni redovi. Pored 
benediktinaca, u 12. st. najjači su red bili templari. Vitezovi sv. Ivana imali su također vel ik e 
posjede u Slavoniji, a potpadah su pod priorat čije je sjedište bilo u Hrvatskoj, u samostanu 
Vrana nedaleko Biograda. Cistercitska opatija u Topuskom dobiva od Andrije II. čitavu 
Gorsku županiju i status kraljevskog samostana. Napokon, u 13. st. osniva se prvi franjevački 
samostan u Slavoniji u Varaždinu (vjerojatno najstariji u Ugarskoj), a potoni i u Zagrebu. 65 

Postanak i početni raspored samostana u ranom srednjem vijeku upućivao je na 
razvojnu neravnomjernost. Prva, najstarija samostanska mreža također nastaje na istočnom 
Jadranu i zadugo ne prelazi bedem Dinarida. Ah kada se redovništvo nakon duge 
ranosrednjovjekovne statičnosti napokon, u epohi sveopćeg društvenog sazrijevanja, 
usmjerilo i prema kontinentalnom prostoru, samostanska mreža prekrila je i Slavoniju i 
Hrvatsku, a od 14. st. i srednjovjekovnu Bosnu. Prostor samostana ostvaruje u kontinentalnom 


63 1. Ostojić, Benediktinci u Hrvatskoj, Sv. I, str. 48. i 65. 

64 1. Ostojić, Benediktinci u Hrvatskoj, Sv. II., str. 12., 13. 

65 N. Budak-T. Raukar, Hrvatska povijest srednjeg vijeka, str. 185. 

pojasu onu gustoću crkvene organizacije što je sustav biskupija nikako nije mogao 
dosegnuti. 66 

7.2. Istra 

U Istri je prošlost monaških ustanova bolje poznata nego u panonskoj Hrvatskoj, ali 
nešto slabije nego u Dalmaciji. U Istru benediktinci dolaze nakon prestanka bizantske 
vladavine. Prvi se put Istra spominje u vezi s djelom sv. Benedikta sredinom 8. st. u Izvodu iz 
stare montecassinske kronike. Tu je zabilježeno kako je car Justinijan darovao samostanu na 
Monte Cassinu Trst i Pulu u Istri. Za Istru je bitno naglasiti da su prvi ženski samostani ondje 
vrlo stari, a sigurni podaci o njima potječu iz 10. stoljeća. Većina benediktinskih zadužbina u 
Istri nastaje od 11. do 12. st., a najveći procvat benediktinaca u Istri je do šestog desetljeća 12. 
stoljeća. 67 U Istri su sigurno postojale ove opatije: Sv. Andrija pred Pulom, Sv. Andrija kod 
Rovinja, Sv. Barbara blizu Vižinade, Sv. Jakov u Opatiji, Sv. Marija de Cereto, Sv. Marija u 
Puli, Sv. Mihovil kod Bala, Sv. Mihovil u Limskoj Draži, Sv, Mihovil nad Pulom, Sv. 
Mihovil pod zemljom, Sv. Petar u Ižuli, Sv. Petar u Sumi i Sv. Petronila u Dva Grada. Manji 
samostani i priorati u Istri bili su: Sv. Anastazije ili Sv. Nikola kod Poreča, Sv. Apolinar in 
Gasello ili Sv. Nikola od Oltre, Sv. Bas kod Pirana, Sv. Grgur u Kopru, Sv. Ivan Krstitelj u 
Dajli, Sv. Katarina u Ižuli, Sv. Marija u Opatiji, Sv. Marija u Smarju, Sv. Martin u Martišnici, 
Sv. Mihovil nad Pazinom i Sv. Petar i Sv. Mihovil na Krasu. Od ćela i hospicija spominju se: 
Sv. Ivan u Medulinu, Sv. Kasijan u Poreču te Sv. Onofrije kod Pirana. Vjerojatni samostani 
su: Sv. Dionizije kod Motovuna, Sv. Elizabeta kod Motovuna, Sv. Ivan in Prato, Sv. Marija 
Alta, Sv. Marija na Serminu, Sv. Martin u pulskoj biskupiji, Sv. Nedjelja i Sv. Trojstvo u 
Barbanu, Sv. Petar in Bigolin, Sv. Petar u Šumbergu, Sv. Stjepan kod Umaga i Sv. Vincencije 
u Svetvinčentu. Među dvojbene samostane spadaju: Belaj, Petra Pillosa u okolici Motovuna, 
Sv. Bartol u Roču, Sv. Gertruda kod Motovuna, Sv. Ivan na Pučini, Sv. Jakov u okolici Dva 
Grada, Sv. Katarina kod Pule, Sv. Lovre u Sv. Lovreču Pazenatičkom, Sv. Lovre kod Pirana, 
Sv. Marija kod Berma, Sv. Marija na Brijunima, Sv. Marije u Veprincu, Sv. Marija u Vrsaru, 
Sv. Petar u Novigradu, Sv. Petar kod Pule i Sv. Siksto kod Barata. Sto se tiće benediktinki 
spominju se kao sigurni samostani Kopar, Sv. Katarina u Puli, Sv. Stjepan kod Poreča, Sv. 
Teodor u Puh te Sv. Petar u Ižuli kao dvojbeni samostan. 68 


66 1. Ostojić, Benediktinci u Hrvatskoj, Sv. II, str. 272. 

67 Isto., str.69., 70. 

68 Isto, str. 187. - 189. 

8. JUŽNA HRVATSKA 


8.1. Dalmacija 

Kada je u hrvatskim krajevima prestala franačka vlast, po Dalmaciji su počeli 
organizrati sigurne benediktinske zadužbine i domaći i strani ljudi, članovi nekih uglednijih 
opatija u Italiji. Pri tome su najviše sudjelovali monasi sa Monte Cassina i to već krajem 9. i 
početkom 10. stoljeća. Nestankom hrvatske narodne dinastije zadan je našim benediktincima 
težak udarac, ali poslije propasti kraljeva narodne krvi nije prestalo osnivanje novih 
samostana u Dalmaciji. Gotovo sigurno je u 12. st. podignuta nova opatija Sv. Marije na 
Mljetu i priorat Sv. Ivana Krstitelja u Krku, a u 13. st. opatija Sv. Jakova od Dubrovnika. 69 

Od domaćih žarišta i rasadišta benediktinskog života u Dalmaciji isticale su se u 
srednjem vijeku osobito četiri opatije. U sjevernoj Dalmaciji Sv. Petar u Osoru i Sv. Krševan 
u Zadru, u srednjoj Sv. Stjepan kod Splita, a u južnoj Sv. Marija na Lokrumu. Ovo su ujedno i 
četiri najstarija dalmatinska cenobija, za koje sigurno znamo da su bili organizirani po pravilu 
sv. Benedikta. 

Podrijetlo glagoljaških samostana još nije razjašnjeno. Smatralo se da je slavensko 
bogoslužje već za života Metoda bilo poznato kod nas. Glagoljaški samostani nalazili su se po 
selima, ali da se u benediktinskim crkvama povremeno glagoljalo i po gradovima, svjedoče 
nam staro slavenski misali u inventarima nekoliko gradskih opatija u Dalmaciji. 70 

U Dalmaciji su se benediktinci sigurno nalazili u ovim samostanima: Sv. Evanđelist u 
Biogradu na moru (prenesen na Pašman), Sv. Ivan Krstitelj u Trogiru, Sv. Juraj na otočiću 
pred Perastom, Sv. Krševan u Zadru, Sv. Kuzma i Damjan na Cokovcu u Tkonu, Sv. Marija 
na Jezeru (Mljet), Sv. Marija na Lokrumu, Sv. Marija na Racu kod Bara, Sv. Petar u Osoru, 
Sv. Sergije i Bakh na rijeci Bojani, Sv. Stjepan na Sustjepanu kod Splita, Samostan u 
Rižinicama, Sv. Ambrozije u Ninu, Sv. Andrija na otočiću Svecu, Sv. Bartul na Kapitulu kod 
Knina, Sv. Grgur u Vrani, Sv. Ivan Krstitelj u Povljima na Braču, Sv. Jakov u Višnjici blizu 
Dubrovnika, Sv. Juraj kod Senja, sv. Juraj Koprivski pod Obrovcem, Sv. Križ kod Senja, Sv. 
Lovre kod grada Krka, Sv. Lucija u Draži Bašćanskoj na Krku, Sv. Marija u Budvi, Sv. 
Marija u Gornjem Selu na Šolti, Sv. Marija u Hvaru, Sv. Marija de Insula kraj Šibenika, Sv. 
Marija na Košljunu, Sv. Marija na otoku Mrkanu kraj Cavtata, Sv. Marina u Bužanima, Sv. 


69 1. Ostojić, Benediktinci u Hrvatskoj, Sv. III., str. 10., 11. 
70 Isto, str. 11. -14. 

Mojsije ili Sv. Petar u Solinu, Sv. Mihovil u gradu Krku, Sv. Mihovil u Pakljenom na otoku 
Sipanu, Sv. Mihovil na Prevlaci u Boki Kotorskoj, Sv. Mihovil ili Sv. Nikola na Susku, Sv. 
Mihovil na Ugljanu, Sv. Nikola na rijeci Bojani, Sv. Nikola u Komiži na Visu, Sv. Nikola u 
Ličkom Otočcu, Sv. Nikola kod Omišlja na Krku, Sv. Nikola na ulazu u šibensku luku, Sv. 
Petar u Draži Supetarskoj na Rabu, Sv. Petar od Klobučca kod Trogira, Sv. Petar u Pagu, Sv. 
Petar u Selu, Sv. Silvestar na Biševu, Sv. Spas Barski, Sv. Stjepan u Barbatu na Rabu. Od 
manjih samostana poznati su nam: Sv. Andrija kod Dubrovnika, Sv. Ivan Krstitelj u Krku, Sv. 
Josip u Velom Lošinju, Sv. Luka u Krtolima (Boka Kotorska), Sv. Marija de Resson (Boka 
Kotorska), Sv. Marija u Rožatu, Sv. Marko de Pinita u Tivtu, Sv. Nikola Petranički u Boki 
Kotorskoj, Sv. Petar u Bijeloj, Sv. Petar kod Cavtata, Sv. Petar na Gracu u Boki Kotorskoj, 
Sv. Petar kod Lošinja i Sv. Trojica u Požuri na Mljetu. Kao ćele i hospiciji spominju se: Sv. 
Antun Opat u Zadru, Sv. Dimitrije u Zadru, Sv. Ivan kod Sali na Dugom Otoku, Sv. Križ u 
Rabu, Sv. Marija na Poljudu kod Splita, Sv. Mihovil u Babinu Polju na Mljetu, Sv. Izidor na 
Jakljanu, Sv. Mihovil u Neviđanima na Pašmanu, Sv. Mihovil u Splitu, Sv. Nikola u Marjanu 
nad Splitom, Sv. Nikola u Zadru, Sv. Petar u Nečujmu na Šolti, Sv. Petar kod Poljane na 
Ugljanu, Sv. Stjepan i Sv. Marija u Solinu. Kao vjerojatni samostani navode se: Konobe - 
Rmanj kod rijeke Une, Orihovica kraj Trogira, Sv. Arkanđel kod Trogira, Sv. Dujam kod 
Senja, Sv. Juraj ili Sv. Marija u Karinu, Sv. Lovre na Braču, Sv. Marija na Žirju, Sv. Nikola 
na Krku, Sv. Nikola na Lošinju, Sv. Petar kraj Benkovca, Sv. Petar u Boki Kotorskoj, Sv. 
Petar kod Trebinja, Sv. Petar Budvanski, Sv. Stjepan kod Pučišća na Braću, Voljice u kotaru 
Bugojno. Dvojbeni samostani: Božava na Dugom Otoku, Crkvina kod Knina, Gospe od 
milosti na Otoku, Grohote na Šolti, Krakar prema Modruši, otok Lastovo, Mirje nad Postirima 
na Braču, Morinje kod Šibenika, Murvica na Braču, Nad Lipom blizu Livna,Novalja na Pagu, 
Palagruža, Ruda, Stradioti, Sustipanac kod Pirovca, Sv. Agata u Prčanju (Boka Kotorska), Sv. 
Andrija u Splitu, Sv. Bartul kod Biograda na Moru, Sv. Damjan na Rabu, Sv. Duje u Boki 
Kotorskoj, Sv. Duje na Pašmanu, Sv. Ivan u Gradini kod Vele Luke, Sv. Ivan Krstitelj u 
Lumbardi, Sv. Ivan Krstitelj u Bribiru, Sv. Jadre na Braču, Sv. Jakov kod Kraljevice, Sv. Juraj 
u Barbatu na Pagu, Sv. Juraj u Putalju, Sv. Juraj kod Visa, Sv. Križ u Gružu, Sv. Lovre u 
Stobreču, Sv. Lucija u Kostreni, Sv. Maksim kraj Korčule, Sv. Maksim kraj Sobna, Sv. 
Marija de Flumine u Kotoru, Sv. Marija na Kornatu, Sv. Marija in Kotežio u južnoj 
Dalmaciji, Sv. Marija ili Sv. Benedikt na Molatu, Sv. Marija u Postirima, Sv. Marija kod 
Osora, Sv. Marko kod Bara, Sv. Marta kraj Trogira, Sv. Martin i Apobnar na Krku, Sv. martin 
na Cresu, Sv. Martin u Vinodolu, Sv. Maur na Pagu, Sv. Mihovil kod Sinja, Sv. Mihovil u 
Kotoru, Sv. Mihovil kod Novigrada, Sv. Mihovil u Sobnu, Sv. mojsije kod Splita, Sv. Nikola 

u Povijani na otoku Pagu, Sv. Nikola kod Splita, Sv. Nikola na Sušcu, Sv. Pavao ili sv. Kate u 
Novigradu, Sv. Petar na Badiji kraj Korčule, Sv. Petar na Krku, Sv. Petar u Makarskoj, Sv. 
Petar kod Omiša, Sv. Platon na Ugljanu, Sv. Savin kod Gruža, Sv. Sergije kod Bara, Sv. Srđ 
Dubrovački, Sv. Stjepan u Neretvi, Sv. Stjepan u Rijeci Dubrovačkoj, Sv. Trojica kod Kotora, 
Vrgada južno od Pašmana, Žanjica (Boka Kotorska) i Živogošće u Makarskom Primorju. 71 



Slika 7. Samostan i crkva Sv. Kuzme i Damjana, Ćokovac, otok Pašman 


Ženski benediktinski samostani u Dalmaciji bili su: Sv. Andrija u Dubrovniku, Sv. Andrija u 
Rabu, Sv. Bartul u Dubrovniku, Sv. Benedikt u Kotoru, Sv. Benedikt u Osoru, Sv. Benedikt 
ili Sv. Arnir u Splitu, Sv. Dimitrije i Sv. Toma u Zadru, Sv. Duje u Trogiru, Sv. Ivan 
Evanđelist u Rabu, Sv. Katarina u Šibeniku, Sv. Katarina u Zadru, Sv. Lucija u Šibeniku, Sv. 
Margarita u Pagu, Sv. Marija od Kaštela u Dubrovniku, Sv. Marija u Krku, Sv. Marija u 
Splitu, Sv. Marija u Zadru, Sv. Martin u Kotoru, Sv. Mihovil u Trogiru, Sv. Nikola u Zadru, 
Sv. Petar u Cresu, Sv. Petar u Trogiru, Sv. Roko na Rijeci, Sv. Spas u Šibeniku, Sv. Šimun u 
Dubrovniku, Sv. Toma u Biogradu na moru, Sv. Toma u Dubrovniku, Sv. Klare u Kotoru. Od 
ćela i hospicija spominju se: Sv. Kuzma i Damjan u Kaštel Gomilici, Sv. Petar u Bubnjanima 
kod Biograda na moru, Sv. Stjepan u Trogiru. Vjerojatni samostani bili su: Sv. Marija u Ninu, 

71 1. Ostojić, Benediktinci u Hrvatskoj, Sv. III., str. 546. - 549. 

Sv. Marija Nova ili Sv. Marcela u Zadru, Sv. Platon u Zadru, nepoznata imena u Baru i 
Budvi. Od dvojbenih samostana spominju se: Neviđane na Pašmanu, Poljana na Ugljanu, 
Prečista Krajinska, Sv. Andrija u Trogiru, Sv. Antun Opat u Rabu, Sv. Marija kod Nina, Sv. 
Marija u Solinu, Sv. Nikola u Dubrovniku, Sv. Petar u Dubrovniku, Sv. Petar in Surana, Sv. 
Stjepan u Dubrovniku, Sv. Trojstvo na Lopudu, Stipanska (otočić kod Šolte). 72 


72 1. Ostojić, Benediktinci u Hrvatskoj, Sv. III., str. 549., 550. 

9. ŽIVOT UNUTAR SAMOSTANA I UTJECAJ SAMOSTANA NA 

OKOLINU 


9.1. Imena samostana 

Svaki je naš samostan bio kršten imenom jednoga ili više nebeskih zaštitnika. Najviše 
je zadužbina nosilo u naslovu Svetu Mariju Majku Božju (35) pa redom Sv. Mihovila 
Arkanđela (19), Sv. Petra Apostola (18), Sv. Nikolu (13), sv. Ivana Krstitelja (7), i Sv. 
Andriju Apostola (6). U početku su se samostani nazivali po utemeljiteljima ili po mjestu gdje 
su se nalazili. Bilo je i samostana koji bi dobili ime po svecu čije je tijelo bilo zakopano 
unutar tog samostana. Naš najstariji samostan nosio je ime svoga utemeljitelja, kneza 
Trpimira. Zato i luk nad crkvenom pregradom njegove zadužbine ima u natpisu ... produce 
Trepimero. Osim toga, knez Trpimir u povelji, gdje spominje svoju zadužbinu, ne zove je 
imenom nijednog sveca. 73 


9.2. Unutrašnjost samostana 

Kuća u kojoj su monasi živjeli zvala se molstir, mostir, mustir, manastir, klaustar, 
kloštar, konvenat, itd. Neovisni se samostan naziva opatija ih opatovina. Čitava monaška 
zadruga, sa svim zgradama, posjedima i pravima, najobičnije dolazi pod imenom samostana, 
ah se ponekad naziva jednostavno crkva, nekada kuća, a nekada samo mjesto. Članovi 
samostana nazivali su se monasi, mniši, fratri, bratija, braća, redovnici, koludri, kaluđeri, itd. 
„Samostan treba po mogućnosti sagraditi tako da se sve potrebno, to jest voda, mlin, vrt i 
raznovrsne radionice nalaze unutar samostana/ 4 (RB 66,6) 74 


9.3. Primanje gostiju 

„Svi gosti koji nam dolaze neka budu primljeni kao Krist, jer će On reći: „Gost bijah i 
primiste me.“ Čim se gost najavi, neka mu starješina i braća izađu ususret i iskažu mu svoju 
ljubaznost. Najprije će se zajedno pomoliti, a onda mu dati cjelov mira. Kad se gosti prime, 
odvedu se na molitvu, a onda s njima sjedne starješina ih brat kome je on naložio. Gostu se za 
pobudu čita iz Božjega zakona i zatim ga valja vrlo srdačno pogostiti/ 4 (RB 53) „Tko primi 

73 1. Ostojić, Benediktinci u Hrvatskoj, Sv. III., str. 14., 15. 

74 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 1 

onoga kojega ja šaljem, mene prima“ (Iv 13,20). Za svetoga Benedikta taj drugi je Krist! 
samostanska gostoljubivost podređena je tom prepoznavanju Krista u drugome. 75 „Čim netko 
pokuca ili se oglasi koji siromah, vratar odgovori: Bogu hvala“ ili: „Blagoslovite 14 . RB (66, 3- 
4) 76 

9.4. Skrb za siromašne i bolesne 

„Opskrbnik samostana... neumorno će se brinuti za bolesnike, goste, djecu i siromahe, 
čvrsto uvjeren da će za sve to odgovarati na sudnjem danu.“ (RB 31,9) 

U prvoj polovici 11. stoljeća za vrijeme teške oskudice sveti Odilon (+ 1049.), opat 
Clunyja, neumorno je pozivao na djela milosrđa: u tome je išao tako daleko da je rastopio 
dragocjene samostanske predmete da nabavi hranu i tako tisuće ljudi spasi od bijede i gladi. U 
doba njavećeg sjaja Cluny je pomagao do 17 000 siromašnih godišnje. U samostanu Saint- 
Hubert opat Thierry osobno je služio dvanaest siromaha, nakon što bi im oprao noge kao Isus 
apostolima. 77 

„Prije svega i nadasve valja se brinuti za bolesnike i dovoditi ih zaista kao Krista. On, 
je naime, rekao: „Bijah bolestan i pohodiste me.“ (RB 36, 1-2) „Slabosti, bilo tijela bilo 
značaja, neka međusobno podnose velikom strpljivošću.“ (RB 72,5) Samostan nije krug 
odabranih ljudi već bolnica u kojoj se Bog s ljubavlju prigiba nad ranjene. To podrazumijeva 
pomoć i u njihovim tjelesnim bolestima i nevoljama. Zahvaljujući također benediktinskom 
monaštvu medicina se produbljuje i razvija kroz praksu koja se stječe svakodnevnim radom u 
samostanu. Montecassino i Salerno dva su središta gdje se ne samo brinulo za bolesnike, već 
se razvijalo medicinsko i terapeutsko znanje. Opat Deziderije iz Montecassina, koji je kasnije 
postao papa Viktor III., posjedovao je solidno znanje o medicinskom umijeću. Za vrijeme 
njegova opatovanja zamonašio se Kontantin Afrički (11. st.) koji je napisao i preveo brojna 
djela medicinske znanosti (Liber febrium, Liber urinarum, Viaticum, itd.). Ta će se djela 
koristiti u europskim školama medicine u cijelom srednjem vijeku, a nalazimo ih u gotovo 
svim samostanima. Na primjer, samostan Saint-Amand u Belgiji u 12. stoljeću imao je više od 
trideset medicinskih knjiga, uključujući i ilustrirano djelo o kirurgiji. 78 


75 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 2 

76 Isto, str. 2 

77 Isto, str. 3. 

78 Isto, str. 4. 

9.5. Samostanski arhivi 


Iz benediktin s kih i cistercitskih arhiva potječu najstariji dokumenti naše nacionalne 
prošlosti. Dovoljno je podsjetiti na kartular sv. Marije u Zadru, dragocjenu riznicu povelja iz 
razdoblja hrvatske narodne dinastije. 79 

Najveći i najvažniji dio izvora za starohrvatsku povijest i najvjernije do nas doprle 
pisane spomenike iz perioda hrvatskih vladara nalazimo u ostacima arhiva benediktinskih 
samostana. Preko pet šestina sačuvanih isprava ili listina što su nastale prije početka 12. st., 
bilo je namjenjeno ili barem povjereno na čuvanje benediktincima. Za takve isprave uređivali 
su monasi najsigurnije dijelove samostanskih zgrada, koji put kamenom posvođene prostorije 
iza debelih zidova, željezom okovanih vrata i rešetkama opskrbljenih prozora. U takvim 
prostorijama bili su pohranjeni novci i spisi u blagajnama s više ključeva od kojih su jedne 
držali opat i monasi a druge grad i samostanski prokuratori. Od mnogobrojnih naših 
samostana jedino su Sv. Marija u Zadru i Sv. Nikola u Trogiru mogli sami raspolagati svojim 
arhivskim materijalom. Osobito je zadarskoj Sv. Mariji uspjelo, kroz zgode i nezgode devet 
stoljeća, sačuvati dobar dio najstarijih isprava. 80 


9.6. Samostanski pečati 

Srednjovjekovni benediktinski pečati izričito se spominju od 1220. godine. To su 
pečati opata, opatica i priora. Najstarije su upotrebe opatova pečata utvrđene u 13. st. kod 
predstojnika trogirske,splitske, supetarske, ninske, lokrumske i zadarske opatije, a u 14. st. još 
kod komiškoga i ratačkoga opata. U latinskim ispravama samostanski je pečat nazvan 
općenitim imenima: sigillum ih bulla. I glavna svrha mu je bila jednaka kao i svih drugih 
pečata. Utisak ( impreso ) naime ih znak ( karacter ) samostanskog pečata imao je kao i svaki 
drugi žig confrirmare, munire ili communire, roborare ili corroborare dokument, na 
samostanskim pečatima često su bili urezani likovi titulara ili pokrovitelja zadužbine, ali su se 
kasnije na njima često nalazili grbovi obitelji, iz kojih su potjecali opati, jer su u srednjem 
vijeku opatije vodili ponajviše plemići ih gradski patriciji. 81 


79 F. Šanjek, Kršćanstvo na hrvatskom prostoru, str. 43. 
80 l. Ostojić, Benediktinci u Hrvatskoj, Sv. I., str. 318., 319. 
81 Isto, str. 326. - 330. 

9.7. Samostanski natpisi 


Natpisi su izvori prvog reda. Manje su od drugih izvora podvrgnuti falsificiranju, jer 
su neprestano izloženi javnosti. Redovito se i bolje čuvaju nego zapisi, isprave i spisi jer su na 
trajnijoj podlozi; urezani su u kamen ili gravirani u kovinu. Ovo su neki od srednjovjekovnih 
kamenih natpisa koji su sigurno pripadali benediktinskim samostanima ili su kod njih nađeni: 
Trpimirova pregrada (oko 852. godine), Teodobertov ili Branimirov prag u Ninu (879.-892. 
godina), Epitaf kraljice Jelene (976. godine; pronađen 1898. u atriju otkopane bazilike koju je 
sama podigla na Gospinu Otoku u Solinu), Natpisi na Kapitulu kod Kn ina (10. - 11. st.), 
Epitaf nadbiskupa Vitala na Lokrumu (poslije 1046.), Pregrada Sv. Mojsija u Sobnu (11. st.), 
Natpisi na Poljudu kod Splita (11. st.), Kolo mano vi natpisi u zadarskom samostanu Sv. 
Marije (1105. godine), Epitaf opatice Većenjege u Zadru (1111. godine), Natpis na crkvici Sv. 
Stjepana kod Splita (1355. godine), Tri ploče Petra Aramera, opata Sv. Kuzme i Damjana na 
Pašmanu (1369., 1374. i 1376. godine.) i Natpis opata Franje Maripetra na Cokovcu (1418. 
godine). 82 

9.8. Samostanske grobnice 

Veliki broj opatija u našim krajevima podigli su kraljevi, knezovi, banovi i drugi 
predstavnici vlasti. Oni su gradili opatije u prvom redu, da bi se u njima monasi molili za njih 
i njihove najbliže, dok su živi, ali još više, da ne budu zaboravljeni poslije smrti. Zbog toga je 
osnivač redovito određivao grob sebi i baštinicima u svojoj zadužbini. U ranijem srednjem 
vijeku nisu se smjeli ukapati u crkvi svjetovnjaci niti vladari. Prvi su hrvatski knezovi 
redovito stanovali u Ninu, pa su jamačno bili i sahranjeni u tom gradu. Opatija Sv. Ambrozija 
u Ninu nastala je malo poslije nego se hrvatska počela formirati kao kršćanska država, a 
njezin opat, najstariji po imenu nama poznati samostanski predstojnik u Hrvatskoj, spominje 
kneza Branimira (879.-892.). Prema tome, zadužbinu Sv. Ambrozija možemo uzeti za prvi 
mauzolej naših knezova. U Rižinicama je po svoj prilici bio pokopan Trpimir, a vrlo 
vjerojatno i nasljednici iz njegova roda sve do kralja Mihajla Krešimira II. (949.-969.). Jelena, 
udovica ovoga kralja, sagradila je i opskrbila crkve Sv. Stjepana i Sv. Marije u Sobnu. Ondje, 
u atriju bazilike Sv. Stjepana, bilo je sahranjeno više hrvatskih kraljeva do Petra Krešimira IV. 
(1058.-1074.). Ovi su kraljevski grobovi u Sobnu postojali do najezde Turaka, koji su ih, vrlo 
vjerojatno radi pljačke, razbili i kosti iz njih razbacali. U benediktinskim samostanima 
počivalište je našao velik broj najviših dostojanstvenika hrvatske države. Opatija Sv. 

82 Ivan Ostojić, Benediktinci u Hrvatskoj, sv. I, str. 331. - 367. 

Krševana u Zadru čuva smrtne ostatke nekoliko banova. U samostanske grobnice sahranjen je 
osim toga najveći dio domaćih benediktinaca i benediktinki. 83 


9.9. Izgled monaha 

Vanjske oznake monaha bile su tonzura i mantija. Zato u običnom govoru postati 
monahom značilo je isto kao obrijati glavu i obući habit sv. Benedikta. Redovito je vrijedilo 
načelo: monaha ne čini mantija nego položeni zavjeti. Zajednica se monaha vidljivo očitovala 
na četiri mjesta: u koru, kapitulu, blagovalištu i spavalištu. U koru monasi su se sakupljali 
nekoliko puta preko dana i jedanput svake noći. Kor je najsvečanije sastajalište benediktinaca, 
u kojemu oni obavljaju oficijaturu, koju smatraju glavnim poslom monaške službe. 
Monahom se postajalo, kao i svugdje po svijetu, prema reguli i kanonskim propisima. 
Redovnik zamonašen od opata bio je za čitav život vezan uz svoj samostan. Samostan je 
mogao među svoje primiti i tuđeg člana, ali samo iznomno i uz pismenu dozvolu opata i 
samostana odakle taj novi član dolazi. 84 

Odjeća benediktinki potječe od sv. Skolastike, sestre sv. Benedikta: Na njima su crne 
tunike, bijeli ovratnik i povez za glavu, s crnini velom podstavljenim bijelim. Preko tunike 
stavlja se škapular, a za misu i svečane zgode kukula, široka lirurgijska halja. Dok prolaze 
klaustrom uistinu sliče na lastavice, kako ih narod ovdje i naziva. 85 


9.10. Gregorijansko pjevanje 

Gregorijansko pjevanje, nastalo u 7. stoljeću, brzo se proširilo po cijeloj Europi jer je 
pomagalo meditaciji i usvajanju svetoga teksta. Teško je naći tako izričitu i usku povezanost 
između riječi i glazbe kao u gregorijanskom koralu. Gregorijansko pjevanje je osim toga 
čudesan izraz zajedništva: zbog svoje osobite ritmičke i melodijske strukture zahtijeva od 
pjevača neprestanu pozornost najedinstvo. Božja se riječ u monaškoj liturgiji moli pjevajući. 
Zato sveti Benedikt hoće da monasi dobro pjevaju. 86 


83 1. Ostojić, Benediktinci u Hrvatskoj, Sv. I., str. 378., 379. 

84 Isto, str. 95. 

85 http://www.benediktinke-zadar.com/root_files/cro_index.html 

86 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 9. 

9.11. Društveni i politički utjecaj samostana 


Ljudi su zadivljeni promatrali život samostana i malo-pomalo se poistovjećivali sa 
shvaćanjem života koje je s vremenom utjecalo na sva područja društva, sve do njegovih 
pravnih temelja. Tragovi ovog utjecaja mogu se naći u ustanovama srednjovjekovnih općina i 
parlamenata, kao na primjer u početnom parlamentarnom upravljanju opisanom u Magna 
Charta Libertatum (1215.). „U samostanu treba izbjegavati svaku mogućnost samovoljnoga 
postupka. Zato određujemo da nikome nije dopušteno bilo koga od svoje braće izopćiti ili 
udarati, osim ako gaje opat za to ovlastio.“ (RB 70,1-2) „Nijedan slobodan čovjek ne može se 
uhititi, zatočiti, osuditi na globu, staviti van zakona, prognati ili mučiti na bilo koji način, niti 
ćemo mi ili drugi u naše ime primjenjivati silu prema njemu osim preko zakonitog suda onih 
koji su mu ravni i zakona kraljevstva/ 4 (Magna Charta Libertatum, 39) 87 


9.12. Ora et labora 

„Braća koja zbog udaljenosti mjesta gdje rade ne mogu na vrijeme stići u kor neka 
mole na mjestu gdje rade, na koljenima u strahopoštovanju pred Bogom.“ Benedikt 
preporučuje da „ništa ne pretpostavimo Djelu Božjem“ (RB 43,3) ili liturgiji jer ona je glavno 
sredstvo odgoja ljubavi prema Kristu i braći. „Čim se začuje znak za službu Božju, sve se 
napušta, što god tko imao u rukama, te se pohiti s najvećim marom“ (RB 43,l) 88 Ora et labora 
ne znači usporedno živjeti ta dva aspekta egzistencije, već ukazuje na usku povezanost 
svakodnevne stvarnosti i odnosa s Kristom. „Kad tijelo radi, duh mora biti usmjeren na rad a 
ne odsutan; dok radi mora misliti na razlog zbog kojega radi. S tom mišlju smo ponizni)i u 
Božjim rukama i poput prosjaka pred njegovom prisutnošću“ (sveti Bernard) 89 


9.13. Posjedi samostana 

Dalmatinski benediktinski smamostani, građeni u siromašnoj sredini, ne mogu se 
mjeriti ni rasprostranjenošću zemljišnog posjeda ni sjajem građevina ni dragocjenošću sa 
istaknutim samostanima u drugim, bogatijim zemljama, osobito ne s onima u Francuskoj i 
Njemačkoj. Ipak, nalazila se i ovdje pokoja zadužbina naših vladara ili gradova, koja u 

87 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 20. 

88 Isto, str. 30. 

89 Isto, str. 31. 

ekonomskom pogledu nije zaostajala za samostanima iz drugih zemalja. Postojali su veliki 
posjedi Sv. Krševana u Zadru, Sv. Ivana Evanđelista u Biogradu, Sv. Stjepana kod Splita, Sv. 
Petra u Selu, Sv. Marije na Lokrumu, Sv. Marije na Mljetu i još nekoliko opatija. Predstojnici 
su nekoliko jačih opatija, kao feudalna gospoda, vršili i dio civilne vlasti na prostranim 
područjima svojih beneficija. Ženski su samostani, ako u nekim razdobljima izuzmemo Sv. 
Mariju u Zadru, redovito bili vrlo siromašni. 90 


9.14. Darivanje samostana posjedima 

Iz Točinje, ili bolje reći iz susjednoga Biograda, pošao je Petar Krešimir u Nin, gdje je 
imao zaseban dvor. Tada stupi pred kralja Petar, opat samostana Sv. Krševana u Zadru i 
zamoli ga, da mu potvrdi darovanje, što gaje nekoć učinio njegov pradjed Mihajlo Krešimir I. 
(oko 935.- 945.). Kralj je toj molbi opatovoj udovoljio, na što je izdana isprava, koju je 
napisao Adam, opat kraljevskoga samostana Sv. Bartola (kod Knina), a u kojoj su kao 
svjedoci navedeni tepči Boleslav, ninski župan Adamac, lučki Vukac, ,,ded“ Voleša, 
,,postelnik“ Budac, mačonoša Dragonja, ,,vinotoč“ Djedovit, dvorski kapelan Ivan, nadzornik 
kraljevskih staja ,,volar“ Zovac i jedan dekan imenom Grubonja. U toj važnoj ispravi, kojom 
je kralj potvrdio samostanu Sv. Krševana selo Diklo nedaleko od Zadra, spominje on sve 
svoje prethodnike na prijestolju do petoga koljena unatrag, a tako i njihove banove. 91 

Svi ovi dokazi pobožnosti i privrženosti spram dalmatinskih gradova, jamačno su 
pribavili Petru Krešimiru među Romanima jake simpatije. Tada bijahu Zadar i ostali gradovi 
neposredno pod carskom upravom, a stajao im je na čelu „katepano cijele Dalmacije“, ujedno 
i zadarski prior, protospatar Leon. Iz toga se vidi, da se Zadar poslije 1045. opet izmakao 
ispod mletačke ,,obrane“, što se možda zbilo još 1056., no svakako prije 1060., kad je u Zadru 
stolovao carski strateg i gradski prior Nikola, jamačno Bizantinac. Više je nego samo 
vjerojatno, da su tu promjenu Zadrani sami izmolili kod carskoga dvora, budi od carice 
Teodore, budi od cara Izaka Komnena, jer nisu bili zadovoljni s mletačkim gospodstvom. 
Međitim već poslije dvije godine, 1069., Petar Krešimir bješe gospodar čitavog dalmatinskog 


90 1. Ostojić, Benediktinci u Hrvatskoj, Sv. III., str. 19 

91 F. Šišić, Povijest Hrvata u vrijeme narodnih vladara, str. 519.- 520. 

teritorija, pa i sam katepano Leon, jamačno pred polazak u Craigrad, dolazi na njegov dvor u 
Nin i fungira na jednoj ispravi kao svjedok. 92 

Začetnik benediktinskoga života u Biogradu bio je kralj Petar Krešimir IV. Samostan 
Sv. Ivana Evanđelista u Biogradu osnovan je po naredbi i uz pomoć kralja Krešimira IV. 
1059. godine ili malo prije, a sagradili su ga monasi trudom vlastitih ruku. Spomenute godine 
dao mu je Krešimir privilegij kraljevske slobode u prisutnosti, i vjerojatno po savjetu, papina 
poslanika opata Majnharda. Kraljevskom slobodom Krešimir je, u duhu spomenutih 
reformnih odluka, izuzeo biogradski samostan ispod vlasti i grada i biskupa te ga oslobodio 
od svakoga osobnog i zemljišnog poreza. Jedino je morao samostan mjesnome biskupu svake 
godine pokloniti na dan crkvenoga goda (27. prosinca) jedno janje i maleni sud vina. Prvi opat 
novoga samostana zvao se Andrija. Krešimir je prema nekom interpoliranom dokumentu, toga 
uglednog predstojnika i prve monahe pozvao iz samostana na otoku Žirju, pa je svojoj 
zadužbini darovao i čitavi otok Žirje i, kao glavni posjed, kraljevski zaselak Rogovo između 
današnjega njesta Turnja i Filipjakova s vel ik om površinom zemlje naokolo. Na taj je način 
trideset i šest sela potpalo pod jurisdikciju biogradskog opata. Osim toga je biogradski biskup 
Prestancije novom samostanu uputio crkvu Sv. Kuzme i Damjana sa zemljama na otoku 
Pašmanu, kamo su se biogradski redovnici kasnije preselili. 93 

Najvažniji je posjed samostana sv. Ivana Rogovo kraj Biograda. Osim što je samostan 
obdario, kralj mu je dao imunitet, tj. oprost od javnih podavanja, prije svega tributa. Iz toga 
zaključujemo da su u Krešimirovo vrijeme posjedi na hrvatskom teritoriju bili opterećeni 
porezom. 94 

Promjene kojima je „svemogući Bog proširio na kopnu i na moru“ hrvatske državne 
granice, odluči Kralj Petar Krešimir ovjekovječiti darom samostanu sv. Krševana, a taj se 
svetac smatrao čuvarom i zaštitnikom glavnoga grada carske Dalmacije. Tu je svoju odluku 
kralj i izvršio, kad je ljeti 1069. u Ninu u kraljevskom dvoru, u prisutnosti biskupa Stjepana 
zadarskoga i državnog kancelara Anastasija kninskoga ili hrvatskoga, onda župana Adamca 
ninskoga, Vukca lučkoga, Budca bribirskoga, Petra sidraškoga i Dragomira cetinskoga, pa 
priora biogradskoga Andrije, carskoga protospatara i katepana „cijele Dahnacije“ Leona i 
najzad dvorskih časnika Boleslava tepčije, Voleše ,,deda“, Petra dvorskoga suca, Studca 
,,vinotoča“, Ivana dvorskoga kapelana, Želislava ninskoga suca i adama opata samostana Sv. 

92 F. Šišić, Povijest Hrvata u vrijeme narodnih vladara, str. 520.- 521. 

93 1. Ostojić, Benediktinci u Hrvatskoj, str. 215.- 217. 

94 N. Klaić, Povijest Hrvata u ranom srednjem vijeku, str. 357. 

Bartola kod Knina, darovao samostanu Sv. Krševana, čiji je opat Petar stajao pred njime, „naš 
vlastiti otok u našem dalmatinskom moru, koji se zove Maon“ ( nostram propriam insulam in 
nostro Dalmatico mari sitam, que vocatur Mauni). Donaciju napisao je potom kraljev dvorski 
kancelar, kninski biskup Anastasije. Oko toga vremena potvrdio je kralj Petar Krešimir i 
Rabljanima privilegije njihova samostana Sv. Petra, što su ga oni još za vremena vladanja 
cara Izaka Komnena osnovali u svom gradu. Za kraljem se povedoše potom mnogi velikaši i 
odličnici u hrvatskoj državi, obasipavši samostan Sv. Krševana u Zadru različitim zemljišnim 
posjedima. Tako darova Radovan 1070. neke zemlje i vinograde u suhovarama, ,,ded“ Ivan 
svoj dvorac u Brdima, braća Hrvatin i Ljutostrah zemljišni posjed u sekiranima, 1072. župan 
sidraški Petar s braćom Slovinom, Desimirom, Grimelom i Slavcem zemlju u obrovici 
(izmeđuNina i Zadra), a 1073. ,,satnik“ Većeneg sve svoje posjede. 95 

Kralj Petar Krešimir IV. poklonio je u Solinu mjesto za mlinice Sv. Stjepanu kod 
Splita, samostanu reda sv. Benedikta (coenobio ordinis sancti Benedicti). Nesumnjivo i 
izričito nalazimo zabilježeno, da je Sv. Stjepan benediktinski samostan, oko 1078. godine, 
kada je opat Dabro ostavljao sve svoje opatiji, kako to propisuje regula sv. Benedikta 
(secundum regulam sancti Benedicti). 96 


95 F. Šišić, Povijest Hrvata u vrijeme narodnih vladara, str. 524.- 525. 
96 1. Ostojić, Benediktinci u Hrvatskoj, Sv. I, str. 321. 

10. GOSPODARSTVO 


Na mnogo mjesta su monasi neprestano iskorištavali solane i lovišta riba. Sol se 
smatrala vrlo važnom robom na tadašnjem tržištu, a riba je monasima, koji su se uzdržavali od 
uživanja mesa, bila jedna od glavnih hrana. Pravilo je određivalo da po mogućnosti svaki 
samostan ima vlastitu mlinicu. Veći naši samostani imali su ih po više na svojim raštrkanim 
posjedima. Benediktinci su bili prvi na našem primorju, koji su u morskom tjesnacu iskoristili 
struju plime i oseke za pokretanje mlinskog postrojenja. 

Na gospodarstvenom polju njihov se rad sastojao u krčenju šuma i zašumljavanju 
goleti, u presušivanju močvara i natapanju polja. Upoznavali su primitivne narode s vinovom 
lozom, pšenicom, drugim kulturnim biljkama i oplemenjenim voćkama. Unaprjeđivali su 
vrtlarstvo i sakupljali ljekovite trave. Razvijah su razne zanate i obrte. Također su rudarili i 
lijevali kovine. Prerađivali su sirovine te gradili nove puotve ih popravljali stare. Podizali su 
mostove i brane. Samostani su bili i skladišta i trgovi i jezgre novih naselja. Oko nekadašnjih 
monaških kolonija razvilo se mnogo trgovišta i gradova. 97 


10.1. Obrađivanje polja 

„Moraju li zbog mjesnih prilika ili siromaštva braća sama spremati žetvu, neka se ne 
žaloste, jer zaista su tada monasi kad žive od rada svojih ruku.“ 

U svijetu opustošenom barbarskim provalama polja se više nisu obrađivala. Monasi su 
nabavili stare rimske priručnike o ratarstvu, uvodeći nove ratarske metode kao na primjer 
trogodišnju rotaciju kultura ili plug na kotače za duboko oranje. Ostavili su nam kalendare 
koji su, mjesec za mjesecom, pokazivali radove koje je trebalo izvršiti: oranje, sijanje, žetvu. 
Monasi su zbog obveze služenja svete mise uzgajah vinograde gdje god je podneblje to 
dopuštalo. Njihova uloga u usavršavanju vinarstva ostat će vodeća sve do XVIII. stoljeća: 
Dom Perignon iz benediktinskog samostana Saint-Vanne pronašao je šampanjac. Osim toga, 
monasi su raširili pivo u svim zemljama sjeverne Europe. Riječ hmelj prvi se put pojavljuje na 
jednoj karti opatije Saint-Denis iz 768. godine. 

Opatije kao Saint-Denis i Corbie (Francuska), Fulda (Njemačka), Montecassino, 
Bobbio, Farfa i Morimondo (Italija) uspijevale su obrađivati od 10 000 do 40 000 hektara 

97 1. Ostojić, Benediktinci u Hrvatskoj, Sv. I, str. 39. 

zemljišta. U monaškom gospodarstvu su i voćnjaci i vrtovi imali veliku važnost zbog 
prehrane monaha. U Doberanu u Austriji već je od 1273. postojao pokusni staklenik za 
ispitivanje kultura i selekciju biljaka. 98 

Kao svugdje tako i u Dalmaciji benediktinski su samostani ulagali relativno najviše 
brige i pažnje u poljoprivredu. Od toga je okolna zajednica imala koristi, osobito na području 
vinogradarstva, podrumarenja, i onih grana gospodarstva koje su odgovarale prilikama mjesta 
i potrebama stanovništva. Premda dalmatinske opatije, kao ni monasi u ostalom kršćanskom 
svijetu, redovito nisu imale pravo zahtijevati od vjernika porez u obliku desetine, ponekada se 
ipak nađe, da su ljudi davali jednom ili drugom samostanu i desetinu. Davali su je jedino od 
onih plodova od kojih su htjeli i onom samostanu kojem su htjeli. 99 


10.2. Uzgoj stoke 

Osim poljoprivrede, glavna aktivnost monaha bilo je uzgajanje stoke koja ih je 
opskrbljivala mesom, mlijekom, kožom i u prvom redu vunom. U Engleskoj su stada dosegla 
zamašne dimenzije; samostan Winchester posjedovao je čak 20 000 ovaca. 

Langobardi su u invaziji na Italiju sa sobom doveli i stada. Tako se u padskoj nizini 
raširila nova, vrlo snažna rasa goveda koju su nazivali „fromentska krava“. Bila je cijenjena 
zbog svoje izdržljivosti u teškim radovima oranja, zbog ukusnog mesa i kakvoće mlijeka. Od 
toga se mlijeka od 13. stoljeća u benediktinskim samostanima oko Parme počeo proizvoditi 
sir parmezan. 100 

10. 3. Pčelarstvo 

Glavni šećerni proizvod poznat u srednjem vijeku bio je med koji su stoga svi tražili. 
Monasi su se vrlo rano počeli baviti pčelarstvom, ponajprije jer im je trebao vosak za crkve. 
Svijeće za oltar morale su biti od žutog voska, a osim toga, trebalo ih je mnogo: u malom 
clunyjskom prioratu računalo se da treba 7 svjetiljki za noć i 2 za dan, i to samo za svagdane. 
Potom je trebalo misliti na rasvjetu blagovaonice, scriptoriuma, spavaonice i gostinjca. 101 


98 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 16. -19. 
99 1. Ostojić, Benediktinci u Hrvatskoj, Sv. III., str. 21 

100 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 14. 

101 Isto, str. 15 


51 



10.4. Obrtništvo i industrija 


Već je Pravilo predviđalo postojanje obrtničkih radionica unutar samostana: „Ako u 
samostanu ima obrtnika, svoj zanat neka obavljaju sa svom poniznošću...“ (RB 57,1). Vel ik i 
napredak ratarstva potaknuo je razvoj zanatske industrije: bio je potreban alat, kola za 
prijevoz robe, oruđe, itd. Osim toga se za scriptorium moralo obrađivati kožu i uvezivati 
knjige. Bile su potrebne radionice za tkanje odjeće, zlatarske i kiparske radionice za potrebe 
liturgije, kovačnice za obradu željeza. Primjerice, u Bezeu u Burgundiji monasi su stvorili 
pravo industrijsko središte sa valjaonicama sukna, talionicama i staklarijama. 

Monasi su bili i pioniri rudarstva. Opatija Newbattle u Škotskoj 1140. otvorila je jedan 
od prvih rudnika ugljena u tom kraju, dok je vađenje željeza u XIII. stoljeću postalo glavna 
aktivnost opatije Flaxey. 102 

10.5. Mlinovi 

Opskrba vodom jedna je od glavnih briga samostana: ona odlučuje o izboru mjesta za 
gradnju novog samostana, potrebna je u domaćinstvu (za kuhinju, higijenu, čišćenje, tintu za 
scriptorium), u liturgiji (za misu, krštenja, blagoslove), u proizvodnji (za navodnjavanje, 
ribnjake, kao energija za mlinove i kovačnice). Za sve to bile su potrebne mnoge hidraulične 
instalacije. U poljskoj opatiji Pelplin monasi su izvan klaustura izgradili vodeno kolo kako bi 
podignuli razinu vode i time omogućili opskrbu vodom cijelog samostana. Da bi se opskrbjela 
vodom, opatija Obazine u Limousineu morala je izdupsti kanale u stijenama 2 km daleko od 
samostana. 

Jedna od najvećih novina srednjovjekovnoga gospodarstva jesu mlinovi na vodu. Mlin 
se koristio za meljavu sjemenja, gnječenje maslina, mrvljenje oraha ili tlačenje vune. Prve 
podatke o navodnjavanju livada nalazimo u Clairvauxu, a kasnije se taj postupak proširio po 
cijeloj Lombardiji. U tu se svrhu koristi mali nagib zemlje stvoren na livadi upravo da bi voda 
neprestano protjecala, čak i zimi, zahvaljujući brižljivo izgrađenom sustavu malih kanala. 103 


102 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 15. 

103 Isto, 16. 

10.6. Isušivanje zemljišta 


Krčenje šuma i isušivanje zemljišta bilo je uobičajeno jer se većina opatija podizala na 
nenaseljenim mjestima; njihovo je širenje stoga zahtijevalo prokrčivanje šiblja da bi se zemlja 
učinila obradivom. Oko godine 1000. opatija Hohorst na sjeveru Nizozemske i opatija 
Egmont su u suradnji s lokalnim pučanstvom započele izgradnju morskih brana. Isušujući 
močvarno tlo stvorili su tako prve poldere (zemlje ispod morske razine, zaštićene branom). 104 


10.7. Trgovina 

„Kad se nešto od obrtničkih proizvoda prodaje, neka oni koji tim trguju, ne počine 
kakvu prijevaru... Neka se uvijek proda nešto jeftinije nego mogu dati svjetovnjaci ’da se u 
svemu slavi Bog'.“ Obrađivanje velikih imanja koje je većina opatija posjedovala na često 
raštrkanim i udaljenim područjima potaknulo je značajni razvitak trgovine. Sakupljeni 
proizvodi nisu više služili samo opskrbi samostanske zajednice, već su stvarah višak koji je 
služio za trgovinu na gradskim tržnicama cijele Europe. 

Opatije su od vladara dobivale pravo organizirati sajmove i tržnice. Najpoznatiji i 
najstariji je sajam u Saint-Denisu. Trajao je nekoliko tjedana i bio je to pravi pravcati centar 
međunarodne trgovine gdje su se nalazili Lombardijci, Španjolci, Provansalci i Šasi. U opatiji 
Staffarda još su vidljivi tragovi otvorene, ah natkrivene zgrade koja je služila kao javna 
tržnica za prodaju poljoprivrednih proizvoda. 105 

Monaški se život samim svojim postojanjem nametnuo u odnosu prema svijetu kao 
izvor prave civilizacije i napretka. Zahvaljujući načinu života i rada monaha oko opatija su 
počele nicati skupine ljudi koje su oblikovale popiilus abbatiae - narod opatije. Upravo je to 
pučanstvo odigralo presudnu ulogu u preobrazbi i oblikovanju lica i društvenog života cijelih 
pokrajina. U Clunyju je pojas opatije sadržavao cijeli svijet dvorišta, vrtova i radionica. No, 
izvan nje, grupe obitelji su u malim skupinama kuća živjele u simbiozi s monasima, sa svojim 
radionicama raznih vrsta: za vunu, konoplju, kožu, drvo, itd. Na sličan su način nastali 
gradovi kao Vezelay, Clairvaux, Conques, Aurillac. 106 


104 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 17. 

105 Isto, str. 18. 

106 Isto, str. 19. 

11. PISMENOST 


11.1. Škole 

„Vrijeme što im još preo staje poslije Bdjenja neka braća, kojima je to potrebno, 
iskoriste za razmatranje psalama i čitanje .“ Monaška je zajednica živo mjesto odgoja u vjeri, 
odgoja u istini o sebi. Monah je odgajan da kroz neprestanu usporedbu i vrednovanje cijele 
stvarnosti afirmira Krista. Stariji odgajaju mlađe, ponajprije svojim primjerom. Od 11. 
stoljeća samostanska su prihvatilišta često imala škole u kojima su se poučavali siromašni. U 
Francuskoj, u Saint-Benigneu u Dijonu, opat Vilim iz Volpiana (+1031.), osjećajući samilost 
prema svjetovnjacima koji nisu znali ni čitati ni pjevati psalme, i htijući nešto učiniti protiv 
toga neznanja, u svojim samostanima u Normanidiji i drugim krajevima Francuske, osnovao 
je škole u kojima su učena braća besplatno poučavala sve koji su dolazili: bogati i siromašni 
bili su jednako prihvaćeni. 107 

Samostanke su škole nekoliko stoljeća, uz katedralne, bile gotovo jedine škole po 
zapadnoj Europi. Svi su benediktinci redovito morah poznavati pismo. Škola se nalazila u 
svakoj opatiji, a u većima po dvije. U ovim školama đaci su se poučavah besplatno. I neki su 
ženski samostani već u ranom srednjem vijeku držali škole, unutrašnju za buduće redovnice, i 
vanjsku za kćeri iz odličnijih kuća. Monasi su vrlo rado pisah biografije, nekrologe, i kronike 
svojeg kraja ili anale svojeg naroda. 108 

Do pojave prosjačkih redova (13. stoljeće) u našim se benediktinskim i cistercitskim 
samostanima omladinu poučava u „čitanju, računanju, astronomiji, pjevanju i teologiji“, i to 
bez razlike s obzirom na društveni položaj njihovih roditelja. 109 


11.2. Knjige 

Iz doba hrvatskih vladara znamo za četiri monaške knjige koje su sigurno monasi 
prepisivali, a to su: pravilo sv. Benedikta, benediktinski obrednik, način kako se postaje 
monahom i knjiga s monaškim kanticima. Knjige su kod naših benediktinaca bile vrlo 


107 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 5. 
108 1. Ostojić, Benediktinci u Hrvatskoj, Sv. I., str. 49. 

109 F. Šanjek, Kršćanstvo na hrvatskom prostoru, str. 36., 43. 

cijenjene. Kodeksi su se prodavali ili posuđivali poput kuća i zemalja, uz pisane kupoprodajne 
ili posudbene ugovore. Poznato je, da su srednjovjekovni monasi od samostanskog blaga u 
slučaju nesreće prije svega nastojali spasiti dvije stvari: moći patrona i knjige. Najbolje su 
knjižnice imali Sv. Jakov blizu Dubrovnika, Sv. Marija na Mljetu i Sv. Krševan u Zadru. 110 



Slika 8. Stranice iz hrvatsko-glagoljičke regule sv. Benedikta iz 14. stoljeća 


Poslije anglosaksonskog prijevoda u 10. st. i armenskog u 12. st., ova Regula pisana 
hrvatskom glagoljicom je najstariji sačuvani prijevod Pravila sv. Benedikta. Zanimljivo je da 
postoji gregorijansko-glagoljički notni zapis, tj. notni tekst pisan hrvatskom glagoljicom, 
tiskanu 17. ili 18. st. u Rimu. * 111 


11.3. Rad u scriptoriumu 

Aktivnost benediktinaca na polju naobrazbe i znanosti obuhvaćala je uglavnom troje: 
prepisivanje i čuvanje starih rukopisa, nastavu u školama i književnu produkciju. 

Knjiga je središte srednjovjekovne kulture. Na stranicama pergamenta bilježe se 
tekstovi liturgije, uči se pisati, čitati, razmišljati i pjevati... Zahvaljujući skrovitom radu 


110 1. Ostojić, Benediktinci u Hrvatskoj, Sv. I., str. 151., 152. 

111 http://www.croatianhistory.net/etf/benedikt.html 

monaha u scriptoriumu sačuvala se antička kultura sve do naših dana: mnoga djela antičke 
kulture poznajemo isključivo zahvaljujući srednjovjekovnim rukopisima. 112 

Skriptorij muškog benediktinskog samostana sv. Krševana u Zadru bio je vrlo važan 
za kulturni razvoj ranosrednjovjekovnog Zadra te središte beneventanske pismenosti na 
istočnojadranskoj obali. Svoj je vrhunac dosegao u drugoj polovici 11. stoljeća, kada su u 
njemu nastali najljepši dalmatinski kodeksi pisani oblom beneventanom, tipom latinskog 
pisma karakterističnog za beneventanske skriptorije Dalmacije i južne Italije. Jedan je od njih 
i „Vekenegin evangelijar“ koji se danas nalazi u Bodleian Library u Oxfordu. 113 


11.4. Beneventana 

U primorskim samostanima uzduž čitave Dalmacije, od Osora do Kotora, beneventana 
je dobila posebni dalmatinski aspekt. Ona je iz samostana ušla u dvorske pisarne domaćih 
vladara i u kurije dalmatinskih gradova, gdje se održala do kraja 13. i početka 14. stoljeća. 
Tada je skupa s karolinom beneventana u skriptorijima ustupila mjesto gotici. Sva tri ova 
pisma monaškog su podrijetla i sva tri su se upotrebljavala u našim samostanima. 

Umjetnost latinskog pisma dosegla je na izmaku ranoga srednjeg vijeka i na istočnom 
Jadranu iznimno visoku razinu. Razlike u vrsnoći latinskih pisama što su u 9. i 10. st. dijelile 
dvije jadranske obale, napokon su bile prevladane. U benediktinskim samostanima duž 
istočne obale Jadrana, od Osora do Dubrovnika i Kotora, razvili su se skriptoriji u kojima se 
najviše njegovala ona vrsta srednjovjekovne latinske miniskule što je niknula u Monte 
Cassinu - beneventana. Mnoge pojedinosti o prijenosu beneventane od zapadne prema 
istočnoj obali Jadrana zastrte su nejasnoćama, prije svega vrijeme i prostor prelaska. 
Nedvojbeno je ono najvažnije, da su upravo benediktin s ki skriptoriji bili njezinim uporištima 
u dalmatinskim gradovima, dakle i osloncima u sustavu intelektualnih veza na jadranskom 
prostoru u ranome srednjem vijeku. 

Spomenici dalmatinske beneventane u 11. st. uglavnom pripadaju tzv. ,,oblom“ tipu te 
minuskule kakav se razvio u lužnoj Italiji (Bari). Beneventanska su zračenja dopirala prema 
istočnojadranskim skriptorijima i iz drugih točaka na Apeninskom poluotoku. To su, na 
primjer, bili Tremiti i, dakako, montekasinska matica u kojoj se pisalo tzv. ,,uglatom“ 

112 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 10. 

113 1. Goldstein, Hrvatska povijest, str. 108. 

beneventanom. Neprijeporno je da je 11. st. bilo epohom cvata beneventane u dalmatinskim 
škrip to rijima, što znači da je ta minuskula na istočnom Jadranu dosegla punu, umjetničku 
zrelost u istom razdoblju u kojemu se do kraja razvila i u Monte Cassinu i južnoj Italiji. O 
uzlaznom luku latinskog pisma na istočnom Jadranu, od rustičnosti što je iskazuju dodaci u 
Splitkom evanđelistaru u 9. st., do savršenstva beneventane u 11. st. svjedoče još dva 
jadranska evanđelistara: Osorski i Vekenegin. Za razliku od ranih jadranskih evanđelistara 
(Split, Cividale) što su nastali, najvjerojatnije, u Italiji, Osorski i Vekenegin bijahu 
stvaralačkim plodom domaćeg tla. 

Osorski evanđelistar nastao je u samostanu sv. Nikole u Osoru. Napisan je u sredini 
druge polovice 11. st. dalmatinskom ,,oblom“ beneventanom. To je djelo beneventanske 
zrelosti, ukrašeno inicijalima i minijaturama, s neumama između redova. Znamenit je po 
laudama u čast bizantskog cara i hrvatskog kralja. Vekenegin evanđelistar djelo je 
najznamenitijeg beneventanskog skriptorija u Dalmaciji, samostana sv. Krševana u Zadru. 
Napisan je u posljednjem desetljeću 11. st. I njegova je beneventana ,,obla“ te je ukrašen 
inicijalima i minijaturama. 

U beneventanskim skriptorijima druge polovice 11. st. umjetnost kodeksa dosegla je 
najvišu razinu. Time su se skriptoriji u benediktinskim samostanima na istočnom Jadranu 
uključili u jadranski sustav latinske pismenosti. Ako su u početku ranoga srednjeg vijeka više- 
manje pasivno prihvaćali poticaje iz skriptorskih žarišta na Apeninskom poluotoku, 
stvaralaštvom i umjetnošću 11. st. postali su im ravnima, njegujući vlastiti oblik bneventane. 
Razvoj latinskog pisma u dalmatinskim gradovima sazrio je do konačnog savršenstva. 114 

Promicanju pismenosti u Hrvata, čija su prva žarišta benediktinski samostani, pomažu 
skriptoriji poput onog u zadarskom Sv. Krševanu, u kojima se neumorno i „gratis pro Deo“ 
prepisuju i iluminiraju knjige sakralnog i profanog sadržaja. Uz rad tih benediktinskih 
skriptorija na našoj obali vezano je kaligrafsko oblikovanje karakteristične forme latinskog 
pisma, tzv. beneventane. Uz znanstvene i literarne tekstove, iz skriptorija Sv. Krševana 
proizišla su remek-djela hrvatske knjiške umjetnosti: Časoslov opatice Cike (1070) i 
Evanđelistar opatice Većenege (11. stoljeće), pravo remek-djelo hrvatske sitnoslikarske 
umjetnosti s rubnim ilustracijama i bogato ukrašenim beneventanskim inicijalima. Skriptorij 
Sv. Krševana ima bogatu knjižnicu, vlastitu radionicu za izradu pergamena i arhiv. 115 


114 N. Budak-T. Raukar, Hrvatska povijest srednjeg vijeka, str. 79., 80. 
115 F. Šanjek, Kršćanstvo na hrvatskom prostoru, str. 40. 

12. UJMETNOST I ARHITEKTURA 


Što se umjetnosti tiće, benediktinci su u prvom redu djelovali na području arhitekture. 
Ona je bila glavna grana srednjovjekovne umjetnosti. Sami monasi bili su prvi graditelji 
svojih opatija, koje su prema tradicionalnom planu i radi prednosti, podizah u zatvorenom 
četverokutu. 116 

Neprocjenjive su zasluge benediktinaca i cistercita za razvoj romaničke i gotičke 
umjetnosti u Hrvatskoj. Središnji dio benediktinskog samostana predstavlja crkva, oko koje se 
nižu stambeni, radni i gospodarski objekti, koji su međusobno povezani hodnicima i 
dvorištima. Mnogi njihovi samostani vrhunska su arhitekturalna ostvarenja koja u sebi sadrže 
bezbroj pokretnih spomenika iz područja skulpture, slikarstva, knjiške umjetnosti i sakralnog 
obrta. Cisterciti su nosioci gotičke umjetnosti, a njihove skladne crkve redovito su križnog 
tlocrta s ravnim apsidama i pobočnim kapelama, oko kojih se nižu klaustri na čijim su 
stranama stambene, radne i gospodarske prostorije. 117 


12.1. Benediktinske građevine 

Svaka je redovnička zadužbina imala najmanje dvije zgrade; crkvu i kuću za 
stanovanje. Kod malenih zadužbina kuća je bila jednostvano prislonjena uz crkvu ili je bila u 
neposrednoj blizini crkve. Srednje zadužbine bile su izgrađene u tradicionalnom četverokutu, 
prema uzorima, što ih je zapadno monaštvo priamilo s Istoka. U većim zadužbinama postojali 
su još stanovi za opata i goste, novicijat, škola, sirotište, kapele, gospodarske zgrade, 
radionice, itd. Sve je ovo okruživao visok zid. Najveći broj malenih benediktinskih 
samostanana nalazio se po Dalmaciji i Istri. Srednjih zadužbina bilo je po svim našim 
krajevima. U veće opatije spadaju zadužbine što su ih podigli vladari ili velikaši i to od 11. st. 
nadalje. Nalazile su se većinom po selima blizu kneževskih rezidencija ili ljetnokovaca. 118 

Od benediktinskih crkava na našem području spomenut ću samo neke; Ruševine crkve 
Sv. Mojsija u Solinu, ostaci crkve Sv. Benedikta u Splitu te jedina benediktinska građevina iz 
onih vremena koja je dobro očuvana je ranoromanička trobrodna bazilika Sv. Petra u 
Supetarskoj Draži na Rabu iz 11. stoljeća. Iz 13. st. nalaze se i danas pod krovom: romanička 


116 1. Ostojić, Benediktinci u Hrvatskoj, Sv. I., str. 50. 

117 F. Šanjek, Kršćanstvo na hrvatskom prostoru, str. 40. 

118 1. Ostojić, Benediktinci u Hrvatskoj, Sv. I., str. 171., 172. 

crkva Sv. Ivana Krstitelja u Trogiru s kvadratnom apsidom i kasnije dodanim portalom te 
crkvica Sv. Nikole na Marjanu nad splitom. Iz istoga su razdoblja ruševine Sv. Marije u Ninu. 
Još se drži u Tkonu na Pašmanu opatijska crkva Sv. Kuzme i Damjana sagrađena u 2. 
polovini 14. i početkom 15. stoljeća. Ovim dalmatinskim spomenicima možemo iz Panonske 
hrvatske pribrojiti ruševine prostrane crkve Sv. Margarite u Bijeloj s gotskim lukovima iz 13. 
st., a iz Istre crkvu Sv. Marije u Šrnarju kraj Kopra. 119 

Vrhunac romaničkog crkvenoga graditeljstva u Hrvatskoj predstavljaju: trobrodna i 
troapsidalna katedrala u Trogiru, stolna crkva u Dubrovniku, klaustar nekoć benediktinskog a 
kasnije pavlinskog samostana sv. Petra u Šumi kod Pazina, jednobrodna crkva sv. Marije na 
Mljetu, itd. 120 

Što se benediktinskih zvonika tiče, najstariji sačuvani kod nas su iz 12. stoljeća. Iz tog 
je vremena zvonik do crkve Sv. Marije u Zadru, restauriran u 15. stoljeću. Nešto mlađi od 
njega su rapski zvonici Sv. Andrije i Sv. Ivana Evanđelista. Svi su ovi romanički i odjeljeni 
od crkve. Karakterističan je masivni zvonik usred pročelja Sv. Lucije u Draži Bašćanskoj što 
gaje sagradio majstor Andrija, vjerojatno benediktinac. 121 

Od stambenih zgrada, iz srednjeg vijeka nije sačuvana gotovo niti jedna, drugim 
riječima, ni jedan samostan u užem značenju. Iz doba naših domaćih vladara vidi se nešto 
nadzemnih zidova kompleksa Sv. Petra u Klobučcu u kaštelanskom polju, istočno od Trogira. 
Iz 12. je st. dvorana kapitula Sv. Marije u Zadru s epitafom opatici Većenjegi. Iz 12. i 13. st. 
su ostaci zidova samostana kod Sv. Lucije u Bašćanskoj Draži na Krku, te tragovi zidova, 
prozora i vrata romaničkog samostana Sv. Marije na Mljetu. 122 

Desetom stoljeću pripadaju samostani sv. Andrije s crkvom sv. Marije kod Pule, sv. 
Stjepana i sv. Marije u Solinu (975.), sv. Mihovila u Istri (990.), sv. Maksima na Korčuli, sv. 
Mihovila u Limskoj Draži i sv. Petronile u Primorju (oko 1000.). U 11/12. stoljeću, zlatnom 
dobu hrvatskog redovništva, benediktinci i benediktinke imaju više od četrdeset samostana, 
pretežno uz jadransku obalu. Žarišta reformnog monaštva Cluny (Francuska) i Camaldoli 
(Italija) utječu na redovnički i kulturi preporod hrvatskih benediktinaca. Iz tog su razdoblja 
opatije i samostani: Sv. Ivan u Trogiru (1108.), Sv. Ivan u Medulinu (1115.), Sv. Marija u 
Rožatu kod Dubrovnika (pr. 1123.), Sv. Marija na Mljetu (1151.), Sv. Mihovil u Kotoru (pr. 

119 1. Ostojić, Benediktinci u Hrvatskoj, Sv. I., str. 177. - 201. 

120 F. Šanjek, Kršćanstvo na hrvatskom prostoru, str. 43. 

121 1. Ostojić, Benediktinci u Hrvatskoj, Sv. I., str. 202. 

122 Isto, str. 205. 

1166.), Sv. Stjepan u Banoštoru (pr. 1176.), Sv. Jakov u Dubrovniku (1222.), Sv. Nikola kod 
Šibenika (1240), Sv. Grguru Srijemu (1247.) i drugi. 123 

U svjetlu najnovijih istraživanja postalo je jasno da su graditelji i klesari iz priobalnih 
gradova, odnosno njihove blizine, pri čemu etnička pripadnost pojedinca nije igrala nikakvu 
ulogu, te se umjetnost ni ne može dijeliti na neku slavensku/hrvatsku, odnosno romansku. 

Situacija se donekle mijenja pojavom romanike, kad možemo jasnije uočiti vanjske 
utjecaje. Benediktinski red, reformiran ili barem oživljen, ostavio je posvuda tragove svoje 
graditeljske djelatnosti - bazilike koje su u poletnom duhu novog vremena postale 
općeprihvaćeni arhitektonski tip. Veze benediktinskih zajednica, relativno brojnih na 
neretvanskim otocima, Bojani te području Dubrovnika, Kotora i Budve, s južnom Italijom bile 
su naročito jake u 11. i 12. st., u vrijeme postojanja dukljanske države. Jedno od središta 
širenja reda bio je i samostan sv. Marije u Pulsanu na Monte Garganu, odakle se razvija i kult 
sv. Mihajla, čest u južnoj Dalmaciji. Bliskost dijela sačuvanih južnodahnatinskih fresaka 
zapadnima, čak i francuskima, može se također zahvaliti djelatnosti toga reda. 124 

U Pravilu svetoga Benedikta lako je naći sjeme programa izgradnje. Monaška 
arhitektura je plod sazreo kroz besprekidne naraštaje ljudi koji su, odgojeni školom službe 
Gospodnje, oblikovali zgrade u funkciji odnosa monaha s Bogom i međusobnih odnosa, 
stvarajući prostore koji su mogli očitovati i rječito svjedočiti bogatstvo života bratskog 
zajedništva. Stoljećima se tako postupno razvijala sve pravilnija struktura koja je dosegla 
vrhunac u prekrasnom obliku cistercitskog nacrta Monasima koji su odlazili da bi utemeljili 
novi samostan sveti je Benedikt davao obećanje: „Pođite, a taj ću dan doći i ukazati vam 
mjesto gdje da izgradite oratorij, gdje blagovaonu, a gdje prihvatilište i druge potrebne 
prostorije/ 4 (Dijalozi, II, 22) , 125 

12.2. Crkve 

Ljepota samostanskih građevina procvala je osobito u doba romanike i gotike koje 
obiluju elementima koji veličaju jednostavnosst, umjerenost i stalnost, svojstvene monaškom 
iskustvu. „Bogomolja neka bude ono što joj kaže ime, i ništa se drugo ondje ne smije činiti ni 
spremati .“ Klaustar je najkarakterističnije mjesto susreta koje povezuje razne aspekte 
svakodnevnog života u jedinstvenu cjelinu. Obično je u obliku četverokuta i u njemu se 

123 F. Šanjek, Kršćanstvo na hrvatskom prostoru, str. 37. 

124 N. Budak, Prva stoljeća hrvatske, str. 138. 

125 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 12. 


60 



odvijaju bilo liturgijske bilo kućne aktivnosti. Na primjer, hodnik na sjevernoj strani koji se 
oslanja na crkvu dobio je ime Collatio (Nagovor) jer se na tom mjestu krajem dana okupljaju 
monasi da bi slušali čitanja iz Biblije ili iz Života crkvenih otaca. Oko klaustra osim crkve 
nalazimo: kapitularnu dvoranu, spavaonicu, blagovaonicu, kuhinju i spremišta. 

Kapitularna dvorana je mjesto gdje se zajednica svakodnevno okuplja za slušanje i 
opatovotumačenje jednog poglavlja Pravila. Tu se primaju novi samostanski kandidati, zadnji 
put se pozdravlja preminule monahe, bira se novi opat, iznose se vlastiti grijesi, traži se i 
izmjenjuje oproštenje. 126 


12.3. Kiparstvo 

Klesani kipovi ulaze u kršćanske crkve, osim rijetkih ranijih pokušaja, uli. st., i to 
uglavnom preko monaha. Clunyjevci prvi izrađuju u kamenu kićene portale. Najveći dio 
reljefa, dekoracija i kapitela iz starijeg srednjeg vijeka jesu djela monaškog podrijetla. 
Benediktinske crkve bile su, osim toga, obilato oslikane, i to redovito iz pedagoško-prakitčnih 
razloga. Nepismeni vjernik sa slika na crkvenim zidovima mogao je učiti o Crkvi. Među 
monahe umjetnike treba ubrojiti i mnogobrojne majstore rezbare, zlatare, cizlere, a osobito 
iluminatore kodeksa. 127 


126 Lj. (ur.) Jurinović, Benediktinci i stvaranje europske kulture - Našim rukama ali tvojom snagom, str. 13. 
127 1. Ostojić, Benediktinci u Hrvatskoj, Sv. I., str. 50 

13. USPOMENE NA SV. BENEDIKTA U NARODU 


Dugi boravak benediktinaca u našim krajevima imao je za posljedicu i populariziranje 
osobe sv. Benedikta. To se najviše odrazilo u osobnim imenima i lokalnim nazivima, 
ponekada u arhitekturi i umjetnosti te nešto u pučkim običajima. Latinska riječ Benedictus 
dobila je u osobnim imenima razne Hrvatske oblike, čak sedamdesetak. Ovo su samo neki 
oblici: Benedikto, Benediček, Bene, Beno, Benja, Benek, Benko, Benčec, Beneš, Bednjak, 
Bedika, itd. Prema muškom imenu Benedikt nastalo je žensko ime Benedikta, Bena, Beneda, 
Benda, Benika i mnogi drugi oblici. U nazivima mjesta sačuvalo se ime sv. Benedikta kod 
nekoliko trgovišta i sela po Dalmaciji, Hrvatskom primorju, Lici, Slavoniji te kajkavskim 
krajevima. Naiđe se i na kakvo pučko vjerovanje ili na vremensku poslovicu, što je narod 
povezao s imenom ili blagdanom sv. Benedikta. U nekims se mjestima na njegov blagdan (21. 
ožujka) obavljao prvi proljetni blagoslov polja. U biogradskoj okolici i na Pašmanu smatrao 
se sv. Benedikt zaštitnikom protiv malarije. 128 



Slika 9. Medaljon sv. Benedikta 


128 1. Ostojić, Benediktinci u Hrvatskoj, Sv. I., str. 380. - 387. 

14. CISTERCITI 


Cisterciti su reformirana grana benediktinskog reda. Opat Robert iz Molesma osnovao 
je 1098. s dvadesetoricom drugova u Citeauxu, na osami, strog benediktinski reformirani 
samostan. Njegovi nasljednici opati Alberik i Stjepan Harding sastaviše pravila. U njima e 
napose istaknuto apostolsko siromaštvo, samotna molitva i stalan, naporan ručni rad. Zabacili 
su tradicionalni feudalni poredak na samostanskom području osjećajući da on dovodi u 
opasnost od bogatstva koje je s time obično povezano. Čovjek koji je pomogao da se taj novi 
ideal ostvari bio je mladi burgundski plemić Bemhard iz Clairvauxa (1090/91. - 1153.). 
Njegovi ciljevi bili su posvećenje i produhovljenje benediktinskog redovništva te religiozna 
obnova cijele Crkve. 129 

Uz benediktince, u Hrvatskoj se potkraj 12. stoljeća pojavljuju cisterciti, koji se zalažu 
za dosljednije opsluživanje Benediktovih Pravila. Opatija sv. Marije u Topuskom (1205.) 
sedamdesetšesta je „kćerka Clairvauxa“, koja će, uz ostale cistercitske opatije i samostane u 
nas, iamti vrlo važnu ulogu u cjelokupnom procesu uključivanja Hrvatske u zapadnu 
civilizaciju. 130 


129 A. Franzen, Pregled povijesti crkve, str. 162. 

130 F. Šanjek, Kršćanstvo na hrvatskom prostoru, str. 48 

15. ZAKLJUČAK 


Kroz ovaj rad potvrdio sam svoju početnu pretpostvaku a ta je da su benediktinci ipak 
najvažniji kršćanski crkveni red. Uvijek su benediktinci barem za korak ispred ostalih 
crkvenih redova, u svim područjima rada, obrazovanja, gospodarstva pa i liturgije. Tome 
pridajem jednostavan razlog; taj što su upravo benediktinci najstariji od kršćanskih redova te 
ostali redovi puno toga crpe iz benediktinskog reda. Osobno smatram kako je najvažnije 
djelovanje benediktinaca bilo na području pismenosti i školstva u srednjem vijeku. Uvjet da bi 
se postalo benediktincem bio je biti pismen, a to u srednjem vijeku nije bila mala stvar. Prava 
je šteta što se do danas, oko tisuću godina od najvećeg uspona benediktinaca, na prostoru 
Hrvatske uspio održati samo jedan jedini samostan i to onaj na Pašmanu, nadam se kako će u 
budućnosti benediktincima na prostoru Hrvatske stvari krenuti na bolje, jer to zaista zbog 
cjelokupnog doprinosa hrvatskoj povijesti, više nego zaslužuju. 

16. POPIS PRILOGA 


1. Slika 1: Sveti Antun Pustinjak 

http://www.redovnici.hr/index.php/o_nama/redovnishtvo_u_hrvatskoj/ 

2. Slika 2: Sveti Benedikt 

http ://www. sveti-juraj. org/14nkg_06 .html 

3. Slika 3: Sveti Benedikt i čaša otrova 
http://en.wikipedia. 0 rg/wiki/File:Melkl 6 .jpg 

4. Slika 4: Bašćanska ploča 

http ://www. croatianhistory. net/etl/basska. html 

5. Slika 5: Glagoljaški natpis u benediktinskom samostanu na Cokovcu, otok Pašman 
http ://www. ero atianhistory. net/etl/benedikt. html 

6 . Slika 6 : Čipka od niti agave, rad redovnica benediktinskog samostana u gradu Hvaru 
http://www.min-kulture.hr/default.aspx?id=2582 

7. Slika 7: Samostan i crkva Sv. Kuzme i Damjana, Ćokovac, otok Pašman 
http:// www. ero atianhistory. net/ctf/bencdikt. html 

8 . Slika 8 : Stranice iz hrvatsko - glagoljičke regule sv. Benedikta iz 14. stoljeća 
http ://www. ero atianhistory. net/etl/benedikt. html 

9. Slika 9: Medaljon sv. Benedikta 
http://en.wikipedia. 0 rg/wiki/File:Saint_Benedict_Medal.jpg 

